Ҳижоб ибодат, одат эмас | Ислом Нури\nҲижоб ибодат, одат эмас\n4644 марта кўрилган\nАллоҳга ҳамду сано, Пайғамбаримиз Муҳаммадга Аллоҳнинг салоту саломлари бўлсин!\nҚўлингиздаги бу мўжазгина китобча "ҳижоб" ҳамда "юзни тўсиб юриш" ҳақида бўлиб, муслима опа-сингилларимизга атаб ёзилгандир. Сир эмаски, бугунги кунда кўпгина Ислом диёрларида аёлларнинг ҳижоб масаласида сусткашликларга йўл қўйиб, ясан-тусан қилиб юришлари одат тусига айланиб қолди. Шубҳасиз, бу иш катта гуноҳлардан саналади ҳамда Аллоҳ таолонинг ғазаби ва аламли азобига сабабчи бўлади.\nШунингдек бу китобча - ҳажми кичкина бўлишига қарамасдан - ҳижобнинг фарзлиги, фазилатлари ва шартлари билан боғлиқ бир қатор масалаларни ўзида жамлаган бўлиб, унда ҳижоб масаласида эътиборсизлик қилиб, ясан-тусан касалига муккасидан кетиш қандай оқибатларга олиб бориши ҳақида сўз боради. Ҳамда бундай мункар амаллардан огоҳлантирувчи бир неча оят ва ҳадислар ҳам зикр қилинади. Аллоҳ таолодан бу рисоламизни муслима опахонларимиз ва сингилларимизга манфаатли қилишини сўраб қоламиз. Зеро, Аллоҳ бунинг Эгаси ва бу нарсага Қодир бўлган Зотдир.\nҲижоб ибодатдир, урф-одат эмас!\nЭй муслима аёл, унутманг, дин душманлари доимо ҳижобни инсонларга бузиб кўрсатишга уриниб келган. Уларнинг даъволарича, ҳижоб аёлларнинг ижтимоий қолоқлигига сабаб бўлармиш! Яна улар «ҳижоб аёлларни оёқости қилади, ҳурматини поймол этади», деган аҳмоқона фикрларни тарқата бошлашди. Улар бу ишлари билан аёлларга ҳижоб ўраб юриш ўрнига очилиб-сочилиб, ясаниб, юзларини ҳаммага кўрсатиб юришлари кераклигини уқтирмоқчи бўлишади. Уларнинг бу каби ҳаракатлари ўз таъсирини кўрсатмай қолмаяпти, албатта. Аслида улар – баъзи соддадил аёллар ўйлаётганларидек – бундай ташвиқотларини аёллар фойдасини кўзлаганларидан келиб чиқиб қилмайдилар. Аксинча, уларнинг мақсадлари аёл зотини бузиш, унинг ҳаёти ва иффатини оёқ йўқ қилишдан бошқа нарса эмас. Афсуски, улар кўзлаган мақсадларига кўзга кўринарли даражада эришмоқдалар.\nШунинг учун – эй муслима синглим – бу каби шайтоний сўзларга алданиб қолишдан ҳазир бўлинг! Доимо ҳижоб фаризасини маҳкам ушлаб, ўз динингиз билан азиз бўлиб юринг.\n«Ҳолбуки, куч-қудрат – азизлик Аллоҳники, Унинг Пайғамбариники ва мўминларникидир». (Мунофиқун: 8)\nБундай чақириқларга эътибор бермасдан, ҳижоб энг аввало Аллоҳга ибодат, Расулига итоат эканини, хоҳласа қилиб, хоҳламаганда ташлаб қўйса бўлаверадиган мубоҳ иш эмас, балки бу аёл кишининг иффати, ҳаёси ва поклигидан нишона эканини ҳамда ҳижоб кофирларнинг бу ҳақдаги аҳмоқона даъволаридан анча олий бўлган фазилат эканини қатъий равишда қалбингизга тугиб олинг!\nЭй муслима аёл, Аллоҳ таоло сизни бадан ва аъзоларингизни бегона эркаклардан тўсиб пок бўлишингиз учун ҳижоб ўрашга буюрган. Бу билан (яъни, ҳижоб ўраш билан) сиз бошқалар тарафидан сизнинг иззат-нафсингизга тегадиган гапларнинг айтилишини олдини олган бўласиз.\nАллоҳ таоло сиз учун олийлик ва улуғворликни хоҳлаб сизни ҳижоб ўрашга буюргандир. Ҳижоб ўраш сиз учун машаққат эмас, шараф бўлиши керак. Чунки сиз бу ишингиз билан Оламлар Парвардигорига бўйсуняпсиз. Ҳижоб сиз учун мукаммал сифат ва чиройли зийнат бўлибгина қолмай, комил иймонли, ҳушхулқли, одобли, иффатли ҳамда ҳаёли эканингиздан далолат ҳамдир. Бу билан сиз ахлоқсиз ва бузуқ аёллардан ажралиб турасиз.\nЭй муслима аёл, ҳижобга эътиборсизлик қилишдан ва унга салбий муносабатда бўлишдан эҳтиёт бўлинг! Сизни ишонтириб айтаманки, қайси бир аёл Аллоҳнинг ғазаби ва азобига дучор бўлган бўлса, бунинг ягона сабаби Аллоҳнинг ҳукмларини писанд қилмаслиги ва уни ёмон кўриши бўлган. Зеро, ҳижобга эътиборсизлик қилиш Аллоҳнинг буйруқларини писанд қилмасликдан бошқа нарса эмас. Шунингдек, Аллоҳ таолонинг буйруғига «лаббай», деб жавоб бериб, ҳижоб ўраб, мана шу нарсада мустаҳкам турган аёл борки, Аллоҳ таолонинг розилигига, У Зот ҳузуридаги буюк ажр-мукофотларга эришмай қолмайди.\nШаръий ҳижоб қандай бўлади?\nШаръий ҳижоб ичи кўринмайдиган, қалин матодан тикилган бўлиши керак. Ҳижобнинг кўриниши зийнат бўлмаслиги шарт. Яъни, бичими тор, ранги эътиборни жалб қиладиган бўлмаслиги. Ҳушбўй атирлар сепилмаган ва машҳур (модадаги) кийим бўлмаслиги лозим. Мазкур сифатларга хилоф бўлган "ҲИЖОБ"лар ношаръийдир. Чунки, Расулуллоҳ соллаллоҳу алайҳи ва саллам атир сепган ҳолда бегона эркаклар олдига чиқишни аёлларга ҳаром қилганлар.\n«Қайси бир аёл ҳушбўй атирларни сепиб, (эркаклар) унинг ҳидини туйишлари учун бирор қавмнинг олдидан ўтар экан, у аёл зинокордир».\nБундан ташқари, ҳижоб эркакларнинг кийимларига ўхшамаслиги ва бутун баданларини – айниқса юзларини – тўлиқ тўсиб туриши лозим. Баъзи аёллар «Юз аврат эмас», деган даъво билан юзларини очиб юраверадилар. Натижада эркакларни ўзларига қаратадилар. Қандай қилиб юз аврат бўлмасин?! Ахир аёллардаги энг жозибали, кишиларни ўзига жалб қиладиган ва унинг гўзаллик нуқтаси бўлган аъзо юзлари эмасми?! Агар эркаклар аёлнинг юзига маҳлиё бўлишмаса, бошқа унинг қайси аъзоси билан фитналанишлари мумкин?!\nҚуръони Карим ва саҳиҳ суннатда аёл ҳамма жойларини тўсиб юришга буюрувчи ҳужжатлар ворид бўлган. Чунки аёлнинг бутун бадани аврат!! Бегона эркакларга бирор жойини кўрсатиши ҳалол эмас. Қуйида ҳижобнинг фарзлигига далолат қилувчи далилларни келтириб ўтамиз:\n«...ҳамда кўриниб тургандан бошқа зеб-зийнатларини (яъни, устларидаги либосларидан бошқа зеб-зийнатларини номаҳрамларга) кўрсатмасинлар ва кўкракларини рўмол билан тўссинлар!». (Нур: 31)\n- Мана шу оят нозил бўлганда Ансорларнинг аёллари изорларининг бир четидан йиртиб олиб, ўша нарсани рўмол қилиб бошларига ташлаб олдилар».\nЮқоридаги оят ва ҳадисларга ортиқча изоҳ шарт бўлмаса керак.\nБошқа бир саҳиҳ ҳадисда Оиша розияллоҳу анҳонинг машҳур «Ифк» ҳодисаси (Мунофиқлар тарафидан Оиша онамиз шанларига уюштирилган тухмат воқеаси) ҳақидаги қиссалари зикр қилинган. Унда айтилишича Оиша розияллоҳу анҳо бир жойда ухлаб қоладилар. Уйқудан турсалар Пайғамбар соллаллоҳу алайҳи ва саллам ва саҳобалар (Аллоҳ улардан рози бўлсин) кетиб қолишган бўлади. Узоқдан Сафвон ибн Муаттал розияллоҳу анҳуни кўришлари билан юзларини тўсиб оладилар.\nЯна бир ривоятда Оиша розияллоҳу анҳо айтади:\n«Жилбобим  билан юзимни тўсиб олдим».\nШунинг учун ҳар бир муслима аёлга Аллоҳдан қўрқиши, ҳижобини комил суратда ўраши ва ҳижоб шаънини тўкадиган, ҳаёсига путур етказадиган ҳар қандай тўсиқ-сабаблардан воз кечиши вожибдир. Шундай қилса, баъзи бир фосиқ кимсаларнинг ҳаёсиз-бузуқ аёлларга қиладиган муомалаларидан ҳамда Аллоҳ таолонинг ғазаби ва жазосидан ўзини саломат сақлаган бўлади.\nКафт ва билакларни очиб юриш, кўзлари ва юзнинг бир қисмини кўрсатиб турадиган, эр кишини мафтун қиладиган ниқоблар тақиш ёҳуд остидан юзи ғира шира кўриниб турадиган юпқа мато билан юзини ўраш каби ҳижоб масаласида сусткашлик қилиш мумкин эмас. Бу каби ҳолат хунук юзни ҳам жозибадор қилиб қўяди.\nБаъзи аёллар юқорида санаб ўтилган ножоиз амалларни қилиб юрган бўлсалар ҳам, ўзларини мукаммал ҳижоб ўровчи аёл деб ҳисоблайдилар. "Баданларидан баъзи жойларини очиб юришлари, фитнага сабаб бўлмайди, бундай юриш ман этилган ясаниб юришга кирмайди", деб биладилар.\n«Икки тоифа кишилар борки улар жаҳаннам аҳлидандир. Мен ҳали уларни кўрмадим: Биринчиси қўлларида сигир думига ўхшаш қамчилари билан одамларни уриб юрадиган кимсалар. Иккинчиси кийиниб олган, (лекин) яланғоч, (бошқаларни ҳам) йўлдан оздирувчи, ўзлари ҳам (ҳақдан) оғган ҳамда бошлари (даги сочлари)ни туянинг (бир тарафга) мойил бўлган ўркачлари сингари дўппайтириб олган аёллардир. Улар жаннатга кирмайдилар, унинг ҳидини ҳам топмайдилар. Зеро, Жаннатнинг ҳиди фалонча масофадан келиб туради». Муслим ривояти\nАҳли илмлар ҳадисдаги «кийиниб олган, (лекин) яланғоч» деган сўзни «улар кийим кийишади, лекин тор, юпқа ёки баданининг ҳамма жойини тўсмайдиган кийимлар бўлади», дея таърифлашган.\nШайх Муҳаммад ибн Солиҳ Усаймин раҳимаҳуллоҳ шаръий ҳижоб ҳақида шундай дейди:\n«Энг рожиҳ-кучли гапга кўра шаръий ҳижоб – аёл эркаклар назарини жалб қиладиган барча аъзоларини, хусусан юзини тўсиш билан бўлади. Шунинг учун аёл кишига юзини номаҳрам эркаклардан тўсиши вожибдир. Аммо маҳрамларига юзини кўрсатиши мумкин».\n«Сочни тўсиб, юзни очиб юриш шаръий ҳижоб бўлади», дейдиган кимсага келсак, унга битта саволимиз бор:\n- Айтингчи, кишини кўпроқ аёлларнинг сочи ўзига тортадими ёки юзими? Совчи қўяётган киши аввал аёлларнинг сочи ҳақида сўрайдими ё юзи (чиройи) ҳақидами?\nБу саволга фақат битта жавоб бор. У ҳам бўлса: «Албатта аёлларнинг юзи бошқа аъзоларига нисбатан жозибалироқ бўлади. Эркак киши ҳам албатта аввал аёл кишининг чиройи ҳақида сўрайди» деб жавоб беришдир. Бундан бошқача жавоб бериш қайсарлик ва бефойда тортишиш бўлади. Бунда шак-шубҳа йўқ. Чунки инсон табиатан – гарчи сочи унчалик чиройли бўлмаса ҳам – юзи гўзал бўлган аёлга кўпроқ мойиллик билдиради. Аксинча, агар унинг юзи унчалик чиройли бўлмаса – сочи ҳар қанча чиройли бўлмасин – барибир унга рағбат қилмайди.\nШаръий ҳижоб ҳақида хулоса қилиб шуни айтиш мумкинки, аёл киши ҳижоб ўрасин, токи у сабабли фитна содир бўлмасин ва унга нисбатан ҳам фитна содир этилмасин. Албатта бу ерда фитнанинг бўлиш-бўлмаслиги юзнинг очиқ ёки ёпиқлигига кўпроқ боғлиқ. Шундай экан, аёлларга юзларини номаҳрам эркаклардан тўсиб юришлари вожиблигида шубҳа ва тортишишга ўрин йўқ.\nЯсан тусан қилиш ва юзни очиб юриш фаҳш ва фасодга ундовчи асосий омилдир\nАгар аёл киши бегона эркаклар олдида ясаниб, зийнатларини кўрсатиб юрадиган бўлса, унинг юзидан аёллик таровати кетади, ҳаёси йўқолади ва инсонлар наздида унинг заррача ҳам қадр-қиммати қолмайди. Бу қилмиши унинг жоҳиллигига, иймони заифлигига ва ҳимматининг паст эканига далолат қилади. Бундай аёл очилиб, ясан-тусан қилиб юриши билан Аллоҳ таоло неъмат қилиб берган ўраниб юриш ва ҳаёни яхши кўриш табиатидан ва мукаррам қилиб қўйган инсонийлик мартабасидан ҳам пастроқ даражага тушиб кетган бўлади.\nУмуман олганда, очилиб, кўчаларда ясаниб юриш - Ислом душманлари даъво қилаётганларидек - маданият ҳам, ҳуррият ҳам эмас. Бу нарса ижтимоий-руҳий қулаш ва бузилиш ҳамда фаҳш ва фасод ишларга бўлган чақириқнинг бир кўриниши, холос.\nАёлларнинг очилиб-сочилиб юришлари соғлом одоб-ахлоқ меъёрларига ҳам зид амалдир. Ҳатто соғлом фитрат-табиат ҳам бунга рози бўлмайди. Бундай тубан ишлар (яъни, очилиб-сочилиб юриш) фақатгина хулқ-атвори бузуқ, ҳаёсиз, жоҳил аёлларга хос бўлган «фазилат»дир. Чунки ақлли, иффатли ва ўзини ҳурмат қиладиган аёлнинг кўча-кўйда, бозорларда ва ҳар-хил жамоат жойларида ўзининг фитнали ва зийнат бўлган аврат жойларини уялмасдан бегона эркакларга кўз-кўз қилиб юриши тасаввурга ҳам сиғмайдиган ҳолатдир.\nАксарият аёллар мана шундай тубан ҳолатда кўчага чиқиш билан кишиларнинг олқишига сазовор бўламан деб ўйлайдилар. Бу ҳам шубҳасиз нотўғри эътиқоддир. Бу турдаги аёлларга ҳам битта саволимиз бор:\n- Сиз «олқишларига сазовор бўламан» деб қандай кишиларни назарда тутяпсиз?\nАгар бенамоз, динсиз, фосиқ ва ифлос одамларни назарда тутаётган бўлсангиз, гапингиз қисман тўғри. Сиз уларнинг олқишига эришасиз. Лекин шу билан бирга «ана у жойини қара», «фалон жойи ундоқ эканми» каби иззат нафсингизга тегадиган гапларидан ҳам бенасиб қолмайсиз. Агар шунга рози бўлсангиз, марҳамат!\nЭнди, агар тақволи мўмин кишиларнинг ҳурматига эришиш мақсадида бу ишларга қўл ураётган бўлсангиз, билингки, қаттиқ адашибсиз. Чунки Аллоҳдан қўрқадиган мусулмон эркаклар ясаниб-очилиб юрадиган аёлларга нисбатан мутлақо бошқача мавқеда турадилар.\nЯхши инсонлар ҳеч қачон бундай аёлларга нисбатан хайрихоҳлик билдирмаганлар. Аксинча, унга нафрат кўзи билан қараб, улардан жирканадилар. Бундай аёллар уларнинг назарида улуғворлик сифатлари ва хулқ-атворларини йўқотган бузуқ аёл рамзи ўлароқ гавдаланиб қолаверади.\nҚайси бир оқила, ўз қадрига етадиган аёл ўзи учун буларнинг ҳаммасига рози бўлади?! Бундай паст даражага тушиб қолишга уни нима мажбур қилаяпти?! Ахир мўмина аёл бошқалардан ақли ва ҳаёси билан ажралиб туриши керак-ку!\nЭй шайтон гапига кириб, ясан-тусан қулига айланган аёл! Аллоҳдан қўрқинг, гуноҳларингизни кечиришини сўраб Аллоҳга чин дилдан тавба қилинг. Ҳали фурсат бор, уни ғанимат билинг. Бундай қабиҳ ишлардан тўхтаб, ўзингиз учун фойдали бўлган ишларга ҳарис бўлинг, эртага қайтиб борадиган жойингиз ҳақида тафаккур қилинг. Бир кун келиб зулматли, даҳшатли қабрда ёлғиз ўзингиз ётасиз. Ундан кейин эса Аллоҳ азза ва жалла ҳузурида ҳисоб-китоб учун ёлғиз ўзингиз турасиз.\n«Уларнинг барчаси Қиёмат Кунида ёлғиз ҳолда У Зотнинг ҳузурига келгувчидир». (Марям: 95)\nҚиёматда бўладиган ҳолатларни; ҳисоб-китоб, амалларнинг тарозига қўйилиши, Аллоҳ таолога осий бўлган кимсаларга ҳозирлаб қўйилган жаҳаннам азобларини эсланг. Кўча-кўйда ясаниб, бегона эркаклар олдида юзингизни очиб, қоматингизни кўрсатиб юришдек қабих ишларга қўл уришдан олдин мана шу нарсалар ҳақида бир ўйлаб кўринг. Мен сизни яна бир бор ишонтириб айтаманки, қаршингизда турган Қиёмат даҳшатларининг биронтасига тоқатингиз етмайди. Жаҳаннам азоби ҳақида эса гапирмаса ҳам бўлади. Ўзингизга раҳмингиз келсин. Бундай ишларга энди қайта қўл ура кўрманг. Юизнгизда тавба эшиклари ёпилиб қолмасдан ва жасадингиз узра тупроқ тортилмасдан олдин Аллоҳга ҳақиқий тавба қилишга шошилинг! Зеро, Аллоҳ таоло тавбаларни қабул қилгувчи, Меҳрибондир.\nБаъзи эркакларга бир оғиз сўз\nКўпчилик муслима аёлларнинг ясан-тусан бобида ҳатто динсиз аёллар хавас қиладиган даражада илгарилаб кетишида эркакларнинг ҳам ҳиссалари кам эмас. Чунки, аёлларнинг бу даражада ўзгариб кетишларига ягона сабаб эркакларнинг ўз аёлларига нисбатан эътиборсизлиги, совуққонлиги, уларни бегона эркаклардан қизғаниш керак деган нарсани аллақачон унутиб, муқаддас динларини писанд қилмай, эркаклик ғурурларини йўқотиб қўйганлари ҳамда билиб туриб уларни бундай ҳаёсизликлардан қайтармаётганларидир.\nАфсуски, баъзи эркакларда фақат «эркак» деган ном қолган, холос. Ўз қадрларини билмайдиган, қўл остидагиларни муҳофаза қила олмайдиган ва Аллоҳнинг омонати бўлган аёлларни чиройли бошқара олмайдиган бундай эркакларнинг ҳолига вой бўлсин!\n«Аллоҳ таоло бирор раъийят устига бош қилиб қўйган қайси бир бошлиқ ўз қўл остидагиларга нисбатан эътиборсиз бўлган ҳолда вафот этар экан, Аллоҳ унга жаннатни ҳаром қилур».\nЭй, эркаклар, сизлар ўз раъийятингизга етарлича эътибор бермадингиз, омонатни зое қилдингиз, хатарли ишга қўл урдингиз. Сизлар фақат ўзларингизни ҳалок қилмоқдасизлар. Лекин буни сира сезмаяпсизлар. Тўғрироғи тушунишни хоҳламаяпсизлар. Ахир ақлларингизни ишлатмайсизларми?! Шояд шунда Парвардигорингизга тавба қилиб, устингизда омонат бўлган аёлларингизни муҳофаза қилсангиз!\nПайғамбар соллаллоҳу алайҳи ва салламга, у кишининг аҳли-оилаларига, саҳобаларига ва уларга\nяхшилик билан эргашган барча кишиларга Аллоҳнинг салоту саломи бўлсин!\nСўзимиз охирида Бутун Оламлар Парвардигори Аллоҳга ҳамдлар айтамиз!\nУшбу мақола www.islamona.org веб саҳифасидан олиб таржима қилинди.


Левандовски Европа чемпионатлари саралаш босқичларида энг тез урилган хет-триклар борасида иккинчи натижани қайд қилди\n11:26 / 14.06.2015\nПольша терма жамоаси ҳужумчиси Роберт Левандовски Евро-2016 чемпионати саралаш босқичида Грузия терма жамоаси билан учрашувда рақиб дарвозасига 4 дақиқа ичида 3 та тўп уришга муваффақ бўлди. Ўйин польшаликларнинг фойдасига 4:0 ҳисобида якунланди.\nШу тариқа, 26 ёшли ҳужумчи Европа чемпионатлари саралаш босқичларида энг тез урилган хет-триклар борасида иккинчи натижани қайд қилди.\nБу борада энг юқори натижа Туркия термасининг собиқ ҳужумчиси Ориф Эрдемга тегишли бўлиб, у 1999 йилда Шимолий Ирландияга қарши учрашувда ирландлар ларвозасига 3 дақиқа ичида 3 та тўп уришга муваффақ бўлган.\nУэльс термасининг собиқ ҳужумчиси Иан Эдвардс 1978 йилда Мальта термаси дарвозасига 5 дақиқа давомида 3 та тўп киритишга муваффақ бўлиб, бу борада 3-натижани эгаллаб турибди. Ҳужумчи ушбу ўйинда покерга эришган.


TIB.UZ / “Чекишни ташлашнинг осонгина йўли” (24) - TIB.UZ\n“Чекишни ташлашнинг осонгина йўли” (24)\nTIB.UZ Чекишни ташлашнинг осонгина йўли “Чекишни ташлашнинг осонгина йўли” (24)\n32. АТИГИ БИР МАРТА СИГАРЕТА “ТОРТИШ”\nБу – ирода кучини синаш усули орқали чекишни ташламоқчи бўлганларни ҳалокатга элтувчи омил. Улар уч ёки тўрт кунни сигаретасиз ўтказишади ва таскин илинжида бир бора чекиб кўришади. Бу ҳаракат уларнинг руҳий ҳолатига қанчалар ҳалокатли таъсир кўрсатиши ҳақида эса ўйлаб кўришмайди.\nБир муддат танаффусдан кейин чекилган сигарета чекувчига ёқмайди. “Чекиш менга ёқмаяпти, – деб ўйлайди у. – Демак, чекишга бўлган кучли интилиш мени тарк этяпти”. Ваҳоланки, бунинг тамомила акси юз бераётган бўлади. СИГАРЕТА ҲЕЧ ҚАНДАЙ ҲУЗУР БАҒИШЛАМАСЛИГИНИ АСЛО УНУТМАСЛИК ЛОЗИМ. Ҳузур олиш сизни сигарета чекишга ундаган асосий сабаб эмас. Агар кашандалар ҳузур олиш учун чекканларида эди, биттадан ортиқ сигарета тутатмаган бўлар эдилар.\nИчингизга кириб олган никотин махлуқини боқишга интилиш сизни чекишга ундаган асосий сабабдир. Тасаввур қилинг-а, сиз тўрт кун умуман чекмадингиз, митти махлуқ тўрт кун очликдан тўлғониб чиқди. Бир марта чекиш ёки ҳатто, бир бора сиргарета тутунини ичга тортиш уни қанчалик хурсанд қилишини билсангиз эди! Худди шу ҳаракатингиз билан чекишни ташлашга бўлган ҳозирликни йўққа чиқарган бўласиз. Вужудингизга никотин заҳари кириши билан тўғри фикрлашдан чалғийсиз. Ақлингизнинг аллақайси бурчагида сокин бир овоз янграйди: “Мантиққа қулоқ осма, у нима деса, дер. Сигарета – бебаҳо неъмат. Яна бир марта чекиб кўр”.\nСизнинг бир марта чекиб кўришингизнинг иккита зарарли оқибатни келтириб чиқаради:\nВужудингизга кириб олган миттигина никотин махлуқ ўзига куч олади, умрини узайтиради.\nЭнг ёмони, онгингиз заҳарланади. Унутманг: “атиги битта сигарета чекиш” туфайли чекишни ташлашга бўлган уриниш аввалидаёқ муваффақиятсизликка учрайди.\n33. МУВАФФАҚИЯТСИЗЛИКНИНГ АСОСИЙ САБАБЛАРИ\nЧекишни ташлашга бўлган уринишни чиппакка чиқарувчи асосий сабабларни иккига ажратиш мумкин. Биринчиси – бошқа кашандаларнинг таъсири. Айниқса, руҳингиз тушкун пайтда ёнингизда кимнингдир сигарета буруқсатиши сизга ёмон таъсир қилади. Бундай лаҳзаларда ўзингизни йўқотманг, “атиги бир марта чекиб кўрай”, деган гапга асло ўрин йўқлиги эсингиздан чиқмасин. Билсангиз, ўша чекувчи сизга ҳавас билан мўлтираяпти, сиз эса унга ачиниш кўзи билан қаранг. Ахир сиз ғолибсиз – чекиш аталмиш занжирни парчалай олдингиз!\nИккинчи сабаб – омадсиз кун. Чекишни ташлашдан олдин миянгизга қуйиб олинг: “яхши” ва “ёмон” кунларнинг ҳар кимнинг – у хоҳ чекувчи бўлсин, хоҳ чекмайдиган – пешанасида бор. Ҳаётда ҳамма нарса нисбий ва сиз мудом зафар оғушида сузавермайсиз, вақти-вақти билан алам нималигини эслаб туришингизга тўғри келади.\nАгар чекишни ташлагандан кейинги хумор пайтида машаққатли кунни кечирадиган бўлсангиз, асло руҳингизни чўктирманг. Бундай кунлар ҳар доим ҳам бўлган, оҳ-воҳ қилишга ҳожат йўқ. Яхшиси, ўзингизга шундай тасалли беринг: “Майли, бугун омадим чопмади, буни сигарета билан тўғрилаб бўлмайди. Эртанги кун, албатта, яхшиликлар олиб келади, бугун эса мен ажойиб афзаллик соҳибиман – чекишдек бемаъниликдан фориғман”.\nУнутманг: ижобий психологик ёндашув сиз учун жуда-жуда муҳим.\n34. НИКОТИН ЎРНИНИ БОСУВЧИ ВОСИТАЛАР\nНикотин ўрнини босувчи воситалар турли-туман: резина сақич, ялпизли обаки, ҳаб дорилар ва ҳоказо. ҲЕЧ ҚАЧОН УЛАРДАН ФОЙДАЛАНМАНГ! Акс ҳолда аҳволингизни қийинлаштирганингиз қолади, холос. Чунки бундай воситалар сизни чекиш ҳақида ўйлайверишга мажбур қилади. Таркибида никотин мавжуд булган ҳар қандай маҳсулотдан ўзингизни тийинг, ахир никотин овқат эмас, заҳар. Заҳар сизга умуман керак эмас-ку, тўғрими? Сигаретага эҳтиёжингиз йўқлигини қанчалик тезроқ англаб етсангиз, чекиш балосидан шунчалик тезроқ қутуласиз.\nАйтиш керакки, никотин ўрнини босадиган воситалардан фойдаланган ҳолда чекишни ташлаганлар ҳам бор. Никотин тузоғининг моҳиятини илғамаганлар учун бу усул анчайин ишончли туюлади. Мазкур усулга кўра, чекишни ташламоқчи бўлган икки ишни уддалаши лозим: бу одатини тарк этиши ва никотин хуморига бардош бериши. Бир қарашда бу гапларда мантиқ бордек, лекин, афсуски, улар янглиш фикрларга асосланган. Авваламбор, чекиш одат эмас, балки гиёҳвандликдир, яъни никотин – бу гиёҳванд модда ва чекувчи унга боғланиб қолган. Никотин хумори туфайли келиб чиқадиган жисмоний оғриқ эса деярли сезиларсиз. Чекишни ташламоқчи экансиз, ичингизга кириб олган миттигина никотин махлуқини ўлдиришингиз ва онгингизни заҳарлаётган катта махлуқ – сигарета ҳақидаги сафсаталарни янчиб ташлашингиз керак бўлади. Никотин ўрнини босадиган воситалардан фойдаланганда эса митти махлуқнинг умрини узайтирган бўласиз ва ўз навбатида катта махлуқнинг ҳам кучига куч қўшилади.\nМен таклиф этаётган “Осон йўл” чекишдан бирданига қутулишга ёрдам беради. Сиз чекиш ҳақидаги янглиш фикрлардан охирги сигаретангизни чекишдан олдин халос бўласиз. Тез орада митти махлуқ ҳам енгилади.\nЎйлаб кўринг-а, гиёҳвандни гиёҳвандликдан даволаш учун унга гиёҳванд модда бериш керакми?.. Бир муаммони бартараф этиш учун ўрнига иккинчисини пайдо қилишдан маъни нима? Бир куни кўзга кўринган врачлардан бири телевизорда шундай деган эди: “Айрим кашандалар никотинга шунчалик боғланиб қолган бўладики, улар, ҳатто, чекишни ташлагандан кейин ҳам умрининг охиригача никотин ўрнини босадиган воситалардан фойдаланишлари керак”. Бу врачни бунчалар нотўғри фикрлашга нима мажбур қилганига ҳайронман. Ахир одам организми овқат, сув ва кислородгагина эмас, кучли таъсир қилувчи заҳарга ҳам муҳтож эканми?..\nНикотин ўрнини босувчи воситалар сизга умуман керак эмас. Чекишни ташлагандан кейинги ноқулай ҳолат заҳарга бўлган интилиш ва у тез орада ўтиб кетади. Бир неча кун ана шу фикрни хаёлингиздан фаромуш қилманг. Вужудингиз никотин заҳаридан, онгингиз чекиш ҳақидаги сафсаталардан тозаланяпти, бунга хурсанд бўлинг.\nЎзингизга бўлган ишонч сизни асло тарк этмасин!


Японияда саёҳатчиларга шоҳона поезд хизмат кўрсатади - Carzone.Uz\nЯпонияда саёҳатчиларга шоҳона поезд хизмат кўрсатади\nКунчиқар мамлакатнинг темир йўлларида ўрмалай бошлаган янги люкс поезд номи “Train Suite Shiki-shima”. Поезднинг деворлари ва шифти ойнаванд қилиб ишлангани боис йўловчи атрофни баҳузур томоша қилиб кетади.\nПоезд май ойидан ноябр ойигача Хоккайдо, Яманаси, Нагано, Фукусима ва Япониянинг шимоли-шарқий ҳудудлари бўйлаб икки ва тўрт кунлик сафарга чиқади. Сафар нархи бир одам учун 2865 доллардан бошланади ва тўрт кун учун 8500 долларгача етиши мумкин.\nПоезд меҳмонхонасининг оромкурсилари эгилган ёғочдан ишланган, полларга Oriental Carpet Mills гиламлари тўшалган. Нобель мукофоти топширилиши зиёфатида фойдаланиладиган Ямадзаки Кинзоку Когу идиш-товоқлари поезд йўловчиларининг хизматидадир.


«Нон учун» компенсация: Кимга ва қанча? - zarnews.uz\nМолия вазирлиги Пенсия жамғармасининг ун ва қолипли нон олиш учун компенсация берилиши тўғрисидаги тушунтиришини эълон қилди, деб хабар бермоқда norma.uz.\nВазирлар Маҳкамасининг «Дон, ун ва нон етказиб бериш тизимига бозор механизмларини тўлиқ жорий этиш чора-тадбирлари тўғрисида»ги қарори (2019 йил 14 октябрдаги 866-сон) билан ун нархининг давлат томонидан тартибга солиниши бекор қилинди.\n2019 йил 1 октябрдан бошлаб кам таъминланган оилаларга ун ва қолипли нон харид қилиш бўйича харажатларни қоплаш учун тўланаётган пул компенсацияси миқдори оширилди: илгари БҲМнинг 10 % (22 300 сўм) белгиланган эди. 2019 йил 1 октябрдан ойига 50 000 сўм тўланади. Компенсация олувчилар тоифаси сони 9 дан 11 гача оширилди. Шу туфайли 1 октябрдан компенсация олувчиларнинг умумий сони 18,5 %га – 2 миллион кишигача (оила) ошди.\nТўлов суммалари ошганлигини ҳисобга олган ҳолда Молия вазирлиги октябрдан декабргача бўлган даврда (декабрь ҳам ҳисобга киритилади) компенсация олувчилар учун 189 миллиард сўм миқдорида қўшимча маблағ ажратилишини таъминлади (125 миллиард – Пенсия жамғармаси линияси бўйича реципиентлар ва 64 миллиард – фуқароларнинг ўзини ўзи бошқариш органлари орқали). Умуман олганда, 2019 йилда компенсация тўловлари учун Давлат бюджетидан 604 миллиард сўм йўналтирилади.\nКомпенсация тўловлари юзасидан назорат қуйидаги тартибда амалга оширилади. Пенсия жамғармасида пенсия ва нафақа олувчиларнинг ягона ахборот базаси ишлаб турибди. Унда компенсация олишга ҳақли бўлганларга автоматик тарзда тўлов тайинланади. Ҳар ойнинг 3-санасигача дастурий мажмуа ёрдамида қайдномалар шакллантирилади ҳамда «Халқ банки» АК ва тижорат банкларининг тегишли филиалларига электрон шаклда юборилади.\nТеглар: компенсация нон\nМашина бензини учун компенсация кимларга берилади ва уни олиш учун қандай ҳужжатлар талаб этилади?


От ҳам таажжубда. Ўзбекистон президентининг расман ижтимоий тармоқларга ёзилгани ҳақида - Фарғона.Ру ахборот агентлиги\n09:13 msk, 21 Сентябрь 2020\n29.12.2017 17:02 msk\nЎзбекистон президенти Шавкат Мирзиёев яқинда парламентга мурожаатнома билан чиқиб, ўтаётган йилга якун ясади. Давлат раҳбари тўхтовсиз тўрт соат гапирди – муаммолар ҳақида очиқ гапирди, тадбиркорларга ачинди, ишдан бўшатиш билан таҳдид қилди, ўзи кетишини ҳам пўписа қилди – хуллас, ўзбек сиёсатида “мутлақо ўзгача нарса”ни кўрсатди. Бу маъруза Мирзиёевнинг Фейсбукдаги расмий саҳифасида трансляция қилинди. Мақола ёзилаётган пайтда бу видео 170 минг марта кўрилди ва етти мингта фикр билдирилди. Видеони президент саҳифасига ёзилганлардан (150 мингдан ортиқ кишидан) ҳам кўп киши томоша қилди. Мирзиёевнинг шунча атрофидаги обуначиларга эга аккаунтлари Инстаграм ва Твиттерда, Телеграм мессенжерида ва YouTube хостингида борлигини ҳисобга олсак, ҳеч ким кутмаган тарзда Ўзбекистон президенти интернетни ёрворди, деса ҳам бўлади.\nЎзбекистон раҳбарининг барча саҳифалари текширилган (тасдиқланган), яъни уларни айнан ўзи эмас, балки унинг матбуот хизмати бошқарса ҳамки, булар Мирзиёевнинг ташқи дунё билан расмий алоқа каналларидир. Верификация – бу ҳолда бажарилиши зарур бўлган амалдир, чунки Фейсбукнинг ўзида “Шавкат” ва “Мирзиёев” деб қидирилса, гўёки Ўзбекистон президенти билан алоқадор бўлган ўнлаб саҳифалар топилади. Улардан фақат биттаси тасдиқланган бўлиб, қидирувда муҳим ўрин берилган, шу сабабли биринчи бўлиб чиқади.\nМирзиёевнинг Фейсбукдаги саҳифаси верификация қилингани ҳақида Алоқа вазирлигининг сайтида кузда хабар берилди. Ўзбекистон делегацияси ижтимоий тармоқнинг топ-менежерларидан бири билан Силикон водийсида ўтган учрашувда бу масалани ҳал қилди. Телеграмдаги “Shavkat Mirziyoyev_press-service” каналига ҳам оқ “галка” қўйилган – бизнинг кузатишларимиз бўйича, бу сервисда бошқа ҳеч қайси сиёсатчининг тасдиқланган канали йўқ. Мирзиёевнинг каналида 85,5 мингта обуначи бўлиб, уларнинг сони дақиқасига ўртача беш кишига кўпаймоқда.\nАлоқа вазирлигининг делегацияси Фейсбук офисида\nТвиттерда шу йилнинг февралидан бошлаб президент икки мингтача ёзув ва 2740 ўқувчига эга бўлди. Намуна сифатида бўлмаса ҳам, таққослаш мумкин: Қирғизистоннинг янги президенти Сооронбай Жээнбековнинг Твиттери аввалги президентдан қолган бўлиб, уч мингтача ўқувчига эга, Нурсултон Назарбоевда –271 мингта, Россия президенти Владимир Путинда – 3,88 миллионта ва ниҳоят, Твиттер “қироли” Доналд Трампда 45 миллиондан ортиқ ўқувчи бор. Трамп твиттерга шахсан ўзи ёзади ва ўз микроблогини улкан ОАВга айлантириб қўйган.\nШавкат Мирзиёевнинг Телеграмдаги каналидан расм\nИнстаграмда Ўзбекистон президентининг иккита тасдиқланган аккаунтини топдик (у тасдиқлашга жиддий аҳамият берган, Марказий Осиёнинг бошқа президентлари Инстаграмда йўқ) – биттаси инглиз тилида, иккинчиси – рус ва ўзбек тилларида. Биринчисида 37,5 минг обуначи, иккинчисида 241 минг обуначи. Ундаги битта пост ўртача 15 мингта лайк олади. Масалан, таажжубга тушган от сурати 17 минг кишига ёққан.\nТаажжубдаги от сурати. Шавкат Мирзиёевнинг Инстаграмдаги аккаунтидан\nБарча саҳифаларда фикр қолдириш мумкин, одамлар асосан президентга мустаҳкам соғлиқ тилашади ва муҳаббат изҳор қилишади. Аммо ўнлаб изҳорлар орасидаги айрим постларда инвестициялар ва иқтисодиётни ривожлантиришга оид таклифлар ҳам учраб туради. Келгусида шу каби ташаббуслар йиғилиб, алоҳида “Менинг фикрим” саҳифасига қўйилиши мумкин. Шундай саҳифа ташкил қилишни президент таклиф қилган, аммо ҳозирча халқ Мирзиёев билан алоқанинг янги усулларини ўрганиб, ҳар ким ўз билганича ёзмоқда. Қолаверса, уларга ҳеч ким жавоб ёзмайди, аммо фикрлар кўриб чиқилади ва таҳлил қилинади, шу сабабли сўкинмаган маъқул.\nЎзбекистоннинг ҳозирги президентининг бундай очиқлиги – улкан ва кутилмаган олға қадамдир. Бош вазирлик пайтида Мирзиёев шунчалик панага беркинган эдики, аксарият аҳоли уни умуман кўрмаган эди. Шу даражага борганки, ҳукумат раҳбари иштирокидаги музокараларда журналистлардан уни суратга олмаслик уёқда турсин, умуман унинг қатнашаётганини тилга олмаслик сўралган. Бу соҳада Мирзиёев Миллий хавфсизлик хизмати (МХХ) бошлиғи Рустам Иноятовдангина ортда қолган бўлса керак. Телеэкранларда ва интернетда фақат Ислом Каримов кўриниши мумкин бўлган. Тасаввур қиласизми, унинг қўл остидаги бирортаси Инстаграмга ёзилса, нима бўларди...\nШавкат Мирзиёевнинг Инстаграмдаги аккаунтидан расм\nСиёсатчиларнинг ижимоий тармоқлардан фойдаланиши мумкин ва зарурлиги ҳақида Мирзиёев июль ойидаёқ айтган. Ўшанда у Олий Мажлис депутатлари ва сенаторларига ижтимоий тармоқларда саҳифа очиш вазифасини юклаган. Шу тарзда ўз иши ҳақида ҳисобот бериш ва “халққа яқинроқ бўлиш”ни таъкидлаган. Худди шу мақсадларда Мирзиёев ўз аккаунтларини ҳам очтирган, деган фикр мавжуд.\nБаҳо берадиган бўлсак, президент тармоқда ишни дарров йўлга қўя олмаган. Матбуот котиблари билан боғлиқ чалкашликлар ҳам билвосита шундан далолат беради. Шу йилнинг март ойида давлат раҳбарининг матбуот хизматига Асаджон Хўжаев раҳбар бўлди, у илгари Ўзбекистон Миллий кутубхонасининг диектори бўлган. Август охирида уни бўшатишди, миш-мишларга қараганда, Самарқанддаги “Шарқ тароналари” фестивалини етарлича ёритмагани учун бўшатишган. Сентябрь ойида матбуот котиби вазифасини вақтинчалик Михожиддин Хожиматов бажарган, у собиқ маданият ва спорт вазири бўлган. Декабр ойига келибгина, матбуот хизматининг раҳбари этиб Комил Алламжонов тайинлангани расман эълон қилинди.\nШавкат Мирзиёевнинг Фейсбукдаги саҳифасидан расм\nЯнги матбуот котиби иккита олий маълумотга эга: 2006 йилда Санъат ва маданият институтини тугатган, 2010 йилда – Тошкент давлат иқтисодиёт университетини битирган. Ўзбекистон ФВВ ахборот хизматида ишлаган, Давлат солиқ қўмитасининг ахборот хизматида бош мутахассис, 2009-2013 йилларда ДСҚ раисининг матбуот котиби бўлган. Ўзбекистонда Алламжонов инновацион автомактаб Avtotest таъсисчиси сифатида маълум. Кези келганда айтсак, шу йилнинг ноябрида Avtotest компанияси Тошкентдаги журналистлар билан урушиб қолишига оз қолди: Бош прокуратура ва Матбуот агентлигига Anhor.uz нашриёти устидан шикоят қилди. Уларни нотўғри ва нохолис маълумотларни чоп этишда айблади.\nАлламжонов тайинланганидан кейин президент аккаунтларидаги постлар сони сезиларли даражада кўпайди. Тахминан декабр ойидан бошлаб кичик фотогалереялар ва мини-сюжетлар қўйила бошланди. Бундан ташқари, ўзбек тилидаги барча ёзувларнинг русчаси ҳам қўйила бошланди, илгари бу негадир қисман амалга оширилар эди. Матбуот хизмати ОАВга ҳам (бу рўйхатда “Фарғона” йўқ) маълумот тарқатишни йўлга қўйган шекилли, чунки тайинлашлар ҳақидаги янгиликлар ва Мирзиёев учрашувларининг асосий нуқталари деярли бир вақтда маҳаллий ОАВ, ижтимоий тармоқларда ва давлат раҳбарининг сайтида пайдо бўла бошлади.\nБу кетишда ижтимоий тармоқлар Мирзиёевнинг қўлида фақатгина ОАВ эмас, балки республиканинг бутун аҳолиси билан алоқа қилишнинг кучли воситасига айланади. Балки шунинг ўзи кўкларга кўтарилган “халқ билан мулоқот” бўлиши мумкин, бу ҳақда Ўзбекистоннинг янги президенти бир йилдан бери гапириб чарчамади.\nАлламжоновга келсак, ундаги ижобий жиҳатлар ичида битта каттаси бор. У президентга матбуот котиби бўлганидан кейин унга тегишли Avtotest компанияси журналистларга қарши даъвони қайтиб олди. Avtotest компаниясининг бош директори Оксана Тигай мурожаатида шундай дейилади: “Биз сўз эркинлиги тарафдоримиз ва ўз фикрига эга шахсларнинг, жумладан, www.anhor.uz таҳририятининг фикрини ҳурмат қиламиз”.\nМана бу тўғри иш бўлди. Давлат органлари ва тижорат компаниялари журналистлар билан урушиши эмас, балки уларга сажда қилиши лозим. Акс ҳолда ўзларига ёмон бўлади.


Бир гуруҳ ўзбекистонликлар мамлакат президенти Шавкат Мирзиёевга мурожаат йўллади.\nҲурматли Президент, биз, Ўзбекистон фуқаролари, юртимизнинг келажагини, элимиз манфаатларини ўйлайдиган, тарихимиз, тилимиз ва миллий қадриятларимизга бефарқ бўлмаган ватандошлар, Сизга жамиятимиз учун жуда муҳим бўлган бир масала бўйича мурожаат этмоқчимиз.\n2017 йил 25 август куни Ўзбекистон Республикаси Олий Мажлиси Сенати ўн биринчи ялпи мажлисида Тошкент вилоятидаги Тўйтепа шаҳри номини Нурафшон деб ўзгартириш қарори қабул қилинди. Бироқ на «ЎзА» ахборот агентлиги берган бу хабарда, на бошқа оммавий ахборот воситаларида шаҳар номини ўзгартиришга асос бўлган сабаблар кўрсатиб ўтилди.\nОлий Мажлис Сенати аъзоларини халқ сайлайди, шундай экан, улар халқнинг фикрини ўрганишлари, ҳар бир қарори учун эл олдида ҳисобот беришлари керак. Бу Конституциясида демократик тамойиллар эълон қилинган ва улуғланган давлатимиз қонунларига ҳамда сиз бошлаб берган «Халқ билан мулоқот ва инсон манфаатлари йили» сиёсатига уйғун.\nБироқ сенаторлар бутун бошли шаҳарнинг номланишини халқ муҳокамасидан ўтказмасдан, одамларнинг фикрини ўрганмасдан ўзгартириши ва энг ҳайрон қолдиргани - бундай ўзгариш сабаблари маълум қилинмагани уларнинг «халқ билан мулоқот» тушунчасини яхши ўзлаштирганликларига шубҳа уйғотади.\nБиз, ўзбеклар, жуда бой ва фахрланса арзийдиган тарихга эгамиз, азалдан элимиз томонидан қўллаб келинаётган ҳар битта жой номи ҳам тарихимизнинг ажралмас бир қисми. Шундай экан, нима асосда томирлари узоқ ўтмишга, Қорахонийлар давлати даврига (10-12 асрлар) бориб тақаладиган тарихий ном сийқаси чиқиб кетган, ўзбек эли ва ўзбек тарихи учун ҳеч қандай аҳамиятга эга бўлмаган форсча «Нурафшон» сўзига алмаштирилди? Бу тарихимизга ҳурматсизлик эмасми?!\nТўйтепа шаҳри номи «Нурафшон»га ўзгартирилиши кўпчилик томонидан салбий қарши олинганини ижтимоий тармоқларда билдирилаётган фикрларда кўриш мумкин. Бунинг сабаблари юқорида келтириб ўтилди. Бундай ўзгариш Тўйтепа Тошкент вилояти марказига айланиши билан боғланмоқда. Тўйтепанинг мақомини ошириш, уни янада ривожланган ва муҳим шаҳар қилиш ташаббусингиз, албатта, жуда яхши. Биз сизнинг, ҳурматли Шавкат Мирзиёев, бу ажойиб, юртимизга, элимизга фойда келтирадиган тадбирингизни чин юракдан қўллаб-қувватлаймиз. Бироқ, бу шаҳарни ўзбекистонликлар билан Тўйтепада яшовчилар эски замонлардан бери айнан «Тўйтепа» деб билар экан, халқимизнинг кўпчилиги вилоят маркази барчага таниш ва қадрли, чиройлигина, асл ўзбекча тарихий номига эга бўлишини истаб қолардик. Чунки, қайси миллат ўз тарихи билан узвий боғланган бўлса, ўша ўсади, ривожланади, дунё тараққиётида ўз муносиб ўрнини эгаллайди. Азалдан сақланиб келадиган жой номлари эса тарихий хотиранинг ташувчилари, тарих шоҳидларидир.\nТўйтепа тарихи, ўтмишимизда гуллаб-яшнагани илк туркий-мусулмон сулоласи Ал Афросиёб - Алп Эр Тўнга ёки эски номи Қорахонийлар даври билан боғлиқ. Афросиёб - Алп Эр Тўнга сулоласи - бу жаҳон тарихидаги биринчи туркий-мусулмон сулола. Бу сулола даврида биринчи туркий адабий тил яратилган, Буғрохон тили, Чиғатой ва Қипчоқ лаҳжаларига асос солган тил. Бу давр - биринчи туркий адабиёт, биринчи туркий адабий асар «Қутадғу билиг», Юсуф Хос Ҳожиб ёзган илк туркий китоб даври! Бу туркий этнос ва туркий тил Туркистонда тамомила ғалабаси қозонган даври. Ал Афросиёб - Алп Эр Тўнга сулоласи бу биринчи туркий сулола - Ашиналар сулоласидан бўлиб, Ислом динини қабул қилгач, янги ном билан жаҳон тарихи саҳнасига чиққан буюк сулола бўлади ҳамда жаҳон тарихида биринчи туркий-мусулмон давлатига, биринчи туркий-мусулмон цивилизациясига асос солган сулола ҳам.\nБу буюк, ота туркий давлатимиз замони Ислом динининг ғалабаси билан боғлиқ, чунки авваламбор Афросиёблар-Алп Эр Тўнга сулоласи даврида Имоми Аъзам мазҳаби расмий ва ягона мазҳаб сифатида эълон қилиниб, келажакда бутун минтақамиз тарихида жиддий ва муҳим роль ўйнади. Биринчи бетакрор туркий моддий маданият, туркий-мусулмон меъморчилик анъаналари ҳам шу даврда пайдо бўлади. Қисқаси, бу ўта муҳим тарихий замон бўлган, тилимизнинг, биринчи давлатчилигимизнинг, адабиётимизнинг, эътиқодимизнинг шаклланиши шу буюк сулола ва улар қурган давлат билан боғлиқ. Тарихий Тўйтепа ҳам шу даврда кучайган ва кўтарилган, буюк туркий шаҳарлар сафига кирган.\nТўйтепа бу оддий географик тушунча эмас, бу жойнинг тарихи ўша туркий бешигимизнинг сиймоларидан бири, номи ҳам шунга туркийча-ўзбекча ва умуман олганда, туркийни жаҳон тарихида буюк қилган ишларининг сиймоларидан бири бу.\nАгар бобо ва эналаримиз туркий бўлмаган, деган гаплар яна пайдо бўлган бўлса, биз яна бир бор Амир Темур сўзларини эслатиб қўямиз, шундай одамларга: «Биз ким Мулки Турон, Амири Туркистонмиз, Биз ким миллатларнинг энг қадими ва энг улуғи Туркнинг бош бўғинимиз». Энди эса Амир Темур айтган бош бўғини бўлиб туриб, биринчи туркий-ўзбек тарихида қуриладиган смарт-ақлли шаҳарга чет тилдан ном бериш шундай бой ва улуғ тарихимизга ҳурматсизлик эмасми? Ёки замонавий технологиялар, тараққиёт ва тафаккур тушунчалари туркий тилига ва омилига нисбатан бегонами? Наҳотки, биринчи ўзбек смарт-ақлли шаҳрига ўзимизнинг туркий-ўзбек тилида бўлган сўз ярашмади? Нега? Наҳотки замонавий инновация лойиҳаси учун она тилимизнинг она илдизи ярашмади? Ахир дунёдаги энг машҳур ва ривожланган барча смарт-шаҳарларнинг номлари янги ўйлаб топилган эмас, балки азалдан сақланиб келган тарихий номланишлардир. Масалан, Амстердам шаҳрининг номи 13-асрга, Барселонаники эса ундан ҳам қадим даврларга бориб тақалади. Нега бундай паст назарда илдизларимизга қараш? Мана шунга Алишер Навоийнинг сатрларини эслатмоқчимиз:\nТуркий тил наздида:\nЧунки топтим ул калом ичра камол, Турк алфози била сурдум мақол… Турк назмида чу мен тортиб қалам, Айладим ул мамлакатни якқалам… Мен туркча бошлабон ривоят, Қилдим бу фасонани ҳикоят; Ким шуҳрати жаҳонга тўлғай, Турки била дағи баҳра олғай. Чунки бу кун жаҳонда атрок Кўптур хуш таъб, соф идрок…\nТуркий тилимизни паст кўриш, ҳурмат қилмаслик бу янгилик эмас ва шунга замонавий ўзбек тилининг отаси бобомиз Абдурауф Фитрат ёзган буюк сўзлари бугун ҳам долзарб: «Дунёнинг энг бой, энг бахтсиз бир тили қайси тилдир? Биласизми? Туркча. Шоирлик қилмоқчи эмасман, сўзнинг тўғриси шудир. Дунёни энг бой тили туркчадир, энг бахтсиз тили яна худ туркчадир».\nДемак, яна она тилимизни, туркий ўзбек тилимизни бечора қилиб, янги, улкан замонавий лойиҳани чет тилидан олинган сўз билан атадик. Бироқ яна бир буюк бобомизни, Абдулла Қодирийнинг ўлмас сўзларини эслатиш маъқул деб ўйлаймиз ва бу сўзлар ҳам долзарб ва кўтарилган мавзуга тегишли: «Ўзбек тили камбағал эмас, балки ўзбек тилини камбағал дегувчиларнинг ўзи камбағал. Улар ўз нодонликларини ўзбек тилига тўнкамасинлар».\nТўйтепа номи, минг йиллик тарихга эга биринчи туркий сулола, туркий тил ва адабиёт туғилган замонда кўтарилган ва кучайган шаҳарнинг ўзбекча-туркийча номи шу камбағал бўлмаган тилимизнинг бойликларидан бири бўлади!\nИлтимосимизни инобатга олиб, биринчи ўзбек смарт-ақлли шаҳрига ўзимизнинг, асл туркий, ўзбек номини қолдирасиз деб умид қиламиз! Тўйтепа сўзидан уялмайлик, бу туркий илдизга эга сўз, бу Юсуф Хос Ҳожиб, Амир Темур, Алишер Навоий, Абдурауф Фитрат, Абдулла Қодирий, Абдулҳамид Чўлпон, Ойбек, Шайхзода, Қаҳҳор, Шуҳрат, Миртемир, Рауф Парфи, Шавкат Раҳмон, Эркин Воҳидов, Ўткир Ҳошимов ижод қилган тилдан чиққан сўз!\nҲурматли Президент Шавкат Мирзиёев, биз, ўзбек юртсеварлари, тарихимизни, тилимизни, миллий давлатчилигимизни ҳурмат қилувчи ватандошлар, Сиздан президентлик ваколатингиздан фойдаланиб, Сенат қарорини бекор қилишингизни ва тарихий Тўйтепа номини тиклашингизни илтимос қиламиз. Бунинг учун биз ва эл Сиздан жуда миннатдор бўлади, чунки, шундай қилсангиз, Сиз халқ, миллат, унинг тарихи ва тилининг ҳимоячиси бўлиб, мангу одамлар хотирасида қоласиз.\nКатта Ҳурмат билан!\nОтабек Умар —Тошкент вилояти, Бўстонлиқ тумани;\nАнвар Назир — Тошкент шаҳри, Мирзо-Улуғбек тумани, таҳлилчи;\nЖонузоқ Халил — Самарқанд вилояти - IT-менежер, ҳуқуқшунос;\nҚутфиддин Муҳиддинов — Наманган вилояти, Наманган шаҳри, ишчи;\nЖаннатхон Асқарова — Тошкент шаҳри, докторант;\nСардор Давлат — Наманган вилояти, Учқўрғон шаҳри, тилшунос, таржимон.\nНодира Мусаева — Тошкент шаҳри Чилонзор тумани, маркетолог;\nЮлдузхон Асланова — Сирдарё вилояти, Гулистон шаҳри, иқтисодчи, тадбиркор;\nДилбар Агзамова — Бухоро шаҳри, шифокор;\nДаминов Карим — Хоразм вилояти, Урганч шаҳри, мактаб ўқитувчиси;\nСабир Камалов — Жиззах шаҳри, ўқитувчи;\nШермат Шараджабов — Самарқанд вилояти, ўлкашунос;\nАлмазхон Ўртаев — Қорақолпағистон Республикаси, Нукус шаҳри, ўқитувчи;\nҲусан Тўрабеков — Тошкент шаҳри, Бектемир тумани, таржимон;\nДинара Мустафина — Тошкент шаҳри, Яшнаобод тумани, пенсионер;\nМариям Камилова — Сурхондарё вилояти, Бойсун тумани, кутубхона ходими;\nКамолбек Фозилов — Қашқадарё вилояти, Қарши шаҳри, муҳандис;\nва яна 387 нафар фуқаро.\nМузаффар Солиев Нурафшон шаҳри ҳокими этиб тайинланди\n11:31 / 01.09.2020\nНурафшонда ўғирлик содир этган шахс тергов йўли билан аниқланди


Qalampir.uz - “Персеполис” мураббийи: “Эртага Ўзбекистоннинг энг кучли жамоаси билан ўйнаймиз”\n“Персеполис” мураббийи: “Эртага Ўзбекистоннинг энг кучли жамоаси билан ўйнаймиз”\n20:37, 12.02.2018 Спорт\n“Насаф” жамоаси эртага Эронда “Персеполис” жамоасига қарши баҳс олиб боради.\nЭртага, 13 февраль куни Қаршининг “Насаф” жамоаси Эрон Ислом Республикасида Осиё чемпионлар лигасининг 1-туридан ўрин олган “Персеполис” жамоасига қарши баҳс олиб боради.\nБугун, 12 февраль куни Теҳрон шаҳридаги Эрон Ислом Республикаси футбол Федерациясида ўйинолди матбуот анжумани бўлиб ўтди.\nМатбуот анжуманининг дастлабки қисмида “Насаф” жамоаси устози Рўзиқул Бердиев ҳамда ҳимоячи Одилжон Ҳамробеков иштирок этиб, ўйин олди фикларини айтиб ўтишди.\nРўзиқул Бердиев: Аввало ассалому алайкум. Эртага биз кучли рақиб билан ўйнаймиз, шунингдек учрашув рақибимиз майдонида бўлиб ўтади. Бунга қарамасдан биз эртага яхши ўйинимизни намойиш қиламиз ва албатта биз учун муҳим бўлган ижобий натижа учун ўйнаймиз.\nОлдимизда дастлаб гуруҳ босқичига вазифаси турган эди, биз плей оффда кучли рақиб билан баҳс олиб бордик ва мақсадимизга эришдик.\nЭнди биз гуруҳ босқичида иштирок этаяпмиз, гуруҳимизда кучли жамоалар йиғилишган. Жамомизда кўплаб ёш футболчилар тўп тепишади.\nУларда иштиёқ жуда кучли ва эртага бўладиган ўйин улар учун синов вазифасини ҳам ўтаб беради. Биз рақибни яхшилаб ўргандик ва футболчиларимизга керакли кўрсатмаларни бердик.\nБиз эртага ҳимоявий ўйин ўйнаймизми ёки ҳужумкор ўйин? Бу борада юқорида фикримни айтиб кетдим.\n“Насаф” ҳимоявий ўйинни ёқтирмайдиган жамоа ҳисобланади. Агар ҳужум қилмасанг гол ҳам ура олмайсан ва керакли натижага ҳам эриша олмайсан. Албатта ҳимоя ҳам керак, аммо биз эртага 90 дақиқа ҳимояда ўйнамоқчи эмасмиз.\nОдилжон Ҳамробеков: Биз Эронга шунчаки келмадик. Мақсадимиз юқори. Ўйлайманки, биз эртага ўз ўйинимизни ўйнаймиз ва ижобий натижага эришамиз.\nЎзбек футбол ишқибозлари биздан эртага ҳам ғалаба кутаяпти, биз уларни хурсанд қилмоқчимиз.\nМатбуот анжуманининг навбатдаги қисмида мезбон жамоа устози Бранко Иванкович ва жамоа ўйинчиси Али Алипурлар иштирок этишди.\nБранко Иванкович: - Мана ниҳоят Осиё чемпионлар лигаси баҳсларига ҳам етиб келдик. Бу йилги ОЧЛ баҳслари одатдагидан эртароқ бошланмоқда. Бу мусобақани бошланиши билан барчаларингизни табриклайман.\nУмид қиламизки, футбол ишқибозлари бизни эртага “Озодий”да яқиндан қўллаб-қувватлашади ва жамоамизнинг 12-ўйинчиси сифатида бизга ёрдам беришади.\nЎзингиз биласиз, биринчи ўйин доимо қийин бўлади. Кўп нарса шу биринчи ўйинга кўпроқ боғлик, дастлабки ўйинда ғалабага эришиш, кейинги ўйинларни анча осонлаштиради. Такрор айтаман, биринчи ўйин ҳамиша оғир бўлади. Ўйинда ҳар қандай натижа бўлиши мумкин.\nБиз эртага кучли рақибларимиздан бири билан ўйнаймиз. Футболчиларимиз ўйинда диққатларини йўқотмаслиги талаб этилади. Биз “Насаф”нинг ўйинларини кўриб, таҳлил қилдик.\nЖамоа жуда яхши шакллланган. Кейинги ўтказган беш ўйинининг тўртасида ғалаба қозонган. Айниқса, кейинги бўлиб ўтган “Пахтакор” ва “Ал-Файсали” билан бўлиб ўтган ўйинидан, бу жамоа нималарга қодирлиги бизга аён бўлди.\n“Насаф” Ўзбекистоннинг энг кучли тўртта клубидан бири саналади. Жамоа сафида кўплаб мамлакат терма жамоасида ўйнайдиган футболчилар бор.\nБундан ташқари легионер футболчилари ҳам жуда маҳоратли саналади. Масалан, ҳамюртим Драган Черан жуда кучли ҳужумчи, шунингдек Славко Лукич ҳам Сербиянинг энг кучли клубида тўп тепган ўйинчидир.\nБу футболчилар биз учун жуда хавфли ҳисобланишади. Бир сўз билан айтганда, биз эртага кучли рақибга қарши майдонга тушамиз.\nШунингдек, матбуот анжумани олдидан ҳар иккала клуб менеджерлари ва расмийлари иштирокида митинг бўлиб ўтди.\nМитингда эртанги учрашувда жамоалар қайси либосларида майдонга тушишлари ҳақида ҳам келишиб олинди.\nДемак, мезбонлар қизил рангли либосларда майдонга тушади. “Насаф” эса кўк либосларда майдонга тушади.\nМаълумот ўрнида айтиш жоиз, “Персеполис” – “Насаф” учрашуви эртага Тошкент вақти билан 18:45 да бошланади.\nТеглар:Насаф Персеполис ОЧЛ\n21:05, 03.10.2018 1 543\n14:38, 19.09.2018 11 159\nЎзбекистон клубларисиз ўтаётган ОЧЛда чорак финал ўйинлари бўлиб ўтмоқда\n16:18, 18.09.2018 749\n15:01, 29.07.2018 2 369\n14:35, 02.07.2018 2 141


Ўзбекистонда бугундан бошлаб қатор карантин талаблари кучга киради - UzNews.uz\nРеспублика махсус комиссиясининг ушбу қўшимча карантин чекловлари 1 августга қадар амал қилади.\n– сартарошхона ва гўзаллик салонлари фаолияти тўхтатилади;\n– маҳаллий (ички) авиақатновлар ва темир йўл қатнови тўхтатилади;\n– 65 ёшдан ошган шахсларга “ўзини ўзи яккалаш” ҳаёт тарзига қатъий риоя этиш ҳамда сабабсиз уйдан ташқарига чиқмаслик тавсия этилди.\n– аҳолига – “ўзини ўзи яккалаш” ҳаёт тарзига қатъий риоя этган ҳолда ўз уйларида қолиш;\n– давлат органлари ва муассасалари, хўжалик бирлашмалари ҳамда бошқа ташкилотларга – ходимларни ишга жалб этмаслик, ходимларнинг ушбу кунларда уйда қолиши учун шароит яратиш.


Расулуллоҳ (соллаллоҳу алайҳи ва саллам) Муоз (розияллоҳу анҳу)ни Яманга юбораётганларида: “Мазлумнинг дуосидан эҳтиёт бўл. Зеро, унинг дуоси билан Аллоҳнинг орасида парда-тўсик йўкдир”, дедилар (Имом Бухорий, Имом Муслим ривояти).\nСаудия Арабистонининг Жидда шаҳрининг чорраҳалардан бирида кичик юк машинаси билан енгил автомашина тўқнашиб кетди. Юк машина ҳайдовчиси суданлик, енгил машина эгаси саудиялик бўлиб, тўқнашув натижасида иккала машинага ҳам жиддий даражада зарар етмади.\nСаудиялик жаҳл билан машинасидан тушиб, тўқнашув унинг хатоси натижасида бўлганига қарамай, суданликни ҳақоратлаб, олдига борди-да, юзига тарсаки тортиб юборди. Зарбанинг кучидан суданлик ҳайдовчининг кўзи чиқиб кетишига бир бахя қолди. Лекин у “Аллоҳ таоло сенга кифоя қилсин. Ишимни унга топширдим. Сенинг ҳаққингда хато қилган бўлсам, Аллоҳ таолонинг Ўзи мени ҳисоб-китоб қилсин. Агар менга зулм қилган бўлсанг, Аллоҳ таоло сендан кечиктирмасдан, тезлик билан ўч олсин”, дея олди, холос.\nСуданлик киши воқеанинг давомини ҳикоя қилади: “У ердан кетдим. Ичимда бир олов ёнар, қайта-қайта “Ҳасбияллоҳ, ҳасбияллоҳ (Аллоҳ таоло менга кифоя қилади)” деб айтардим.\nБир неча кун ўтгач мол бозорига бориб, машинамни бир четга қўйдим. Шу пайт, юзимга тарсаки туширган киши олдимга югуриб келиб, “Мени танияпсанми?” деди. Мен яна ўша кунгидек “У ишни ҳузурида ҳақлар зое бўлмайдиган Зот (Аллоҳ)га топширганман”, деб жавоб бердим.\nШу вақт унинг кўзларига ёш келди:\n– “Қанийди ўшанда устимдан арз қилганингда ёки мени уриб қасосингни олганингда...\nСен ишингни топширган Зот ўша воқеанинг эртасигаёқ мендан қасос олди. Автоҳалокатга учрадим, икки фарзандим ҳалок бўлди...\nЎн беш кундан бери кўчаларни кезиб, кечирим сўраш, розилигингни олиш учун сени қидираман. Мусибатларга сабр қилдим, уларни зулмим учун дунёда берилган жазо деб билдим. Лекин аниқ ишонаманки, охиратдаги ҳисоб-китобдан қочиб қутулиб бўлмайди. Сендан ўтиниб сўрайман: “Мендан қасосингни ол, хоҳлаган ишингни қил, лекин мени кечир!”.\nУнинг оғир аҳволда, йиғлаётганини кўриб раҳмим келди. Унга:\n– “Кечиримли киши ҳурматга сазовордир. Аллоҳ таоло сени кечирсин, гуноҳларингни мағфират қилсин”, дедим.\nУ кетди. Олдимдан узоқлашар экан, қайта-қайта “Аллоҳ таолога қасамки, бундан кейин ҳеч кимга зулм қилмайман!” деб айтарди.\nМазлумнинг дуосидан эҳтиёт бўлинг. Одамларга озор бериб, “Табиатан шундай одамман”, деб ўзингизни оқламанг. Жим турган ҳар қандай киши жавоб қайтаришдан ожиз эмас. Шундай кишилар бўладики, қалби оғриётгани, агар гапирса, бу оғриқ янада кучайиб кетиши туфайли жим туради. Шундайлар бўладики, гапирган гапи фойда бермаслигини билгани учун ҳам сукут сақлайди. Яна шундай одамлар бўладики, бошқаларга зарар етказмаслик учун ғазабини ютади.\nРасулуллоҳ (соллаллоҳу алайҳи ва саллам) бундай деганлар: «Мазлумнинг дуосидан сақланинглар. Зеро, у булутга кўтарилади. Аллоҳ: “Иззатим ва улуғлигимга қасамки, гарчи озгинадан кейин бўлса-да сенга, албатта, ёрдам бераман”, дейди» (Имом Таброний ривояти).\nБилмаганларга билдирганлар ва унутганларга эслатганларга Ўзи ёрдамчи, ҳимоячи ва кўмакчи бўлсин! Аллоҳ таоло барчамизни мазкур воқеадан ибрат оладиган ва ёмон амаллардан сақланадиганлардан қилсин.\n“Кулол-қўрғон” жоме масжиди имом ноиби\nБугун Республика махсус комиссияси ахбороти эълон қилинди. Унда масжидлар фаолиятига ҳам қисман рухсат берилгани айтилган. Ахборотда намоз сафлари қан...\n4 июн 2020, пайшанба 09:49\nЎзбекистон мусулмонлари идораси тасарруфидаги таълим муассасаси тайёрлов курсига абитуриентларни таклиф этмоқда. Ўзбекистон мусулмонлари идораси...\n31 май 2020, якшанба 14:32\nМуҳтарам Президентимиз томонидан барча соҳалар қатори диний-маърифий соҳада олиб борилаётган ислоҳотлар, айниқса диний таълим тизимини такомиллаштириш...\n29 май 2020, жума 15:07\nБисмиллаҳир Роҳманир Роҳийм.Аллоҳ таолога битмас-туганмас ҳамду санолар бўлсин.Пайғамбаримизга мукаммал ва батамом салавоту дурудлар бўлсин.Ҳижрий тақ...\n25 май 2020, душанба 12:35\nОйни кузатиш қўмитаси нима дейди: Ҳайит қачон, бу йилги Рамазон неча кун давом этади?\nБирлашган Aраб Aмирликлари Рамазон ҳайитини 2020 йил 22 май, жума куни ойни кузатиш бўйича қўмита йиғилишида эълон қилади.Бироқ, астрономларнинг сўзла...\n20 май 2020, чоршанба 12:54\nСаховатли бўлиш –аҳли жаннатлилар сифати\nАллоҳ таоло Қуръони Каримда шундай марҳамат қилади: ”Эй Муҳаммад! Иймон келтирган бандаларимга айтинг, намозни баркамол адо...\n19 май 2020, сешанба 00:45\nМУҚАДДАС КАЛОМ МЎЪЖИЗАСИ\nМаълумки, муқаддас ислом динининг асосий манбаси бу Қуръони каримдир. Қуръони карим Аллоҳ таоло томонидан Пайғамбаримиз Расулуллоҳ с...\n19 май 2020, сешанба 00:42\nРамазонни қандай ўтказяпсиз: одамларни кечирдим ва кечирим сўрадим\nКечагина бизни ўзига муштоқ қилиб, соғинтирган моҳи рамазоннинг сўнги даҳасида турибмиз. Қалбимизда чексиз қувонч билан бирга бизни тарк этаётган ойни...\n18 май 2020, душанба 22:51


«Форсаж» фильмининг юлдузи автоҳалокат қурбони бўлди Bo'limi: Новости Мира\n5 “Форсаж” номли фильмлар юлдузи Пол Уокер автоҳалокат қурбони бўлди. Округ шерифи офисиберган маълумотларга кўра, воқеа Лос-Анжелеснинг шимолий чеккасида содир бўлган. 40 ёшли актёр ва унингдўсти “Porsche GT” автомобилини бошқарган, бунда Уокер йўловчилар ўриндиғида ўтирган. Гувоҳларнингтаъкидлашича, ҳайдовчи бошқарувни йўқотган ва автомобиль йўл чеккасидаги дарахтга бориб урилиб, шузаҳотиёқ портлаб кетган.\nҲозирча автоҳалокат сабаблари номаълум. Бироқ полиция “Porsche GT” рухсатэтилганидан юқори тезликда ҳаракатланганига ишончи комил. Ушбу воқеа Уокер қатнашиши керак бўлган кинолойиҳаларга, хусусан, “Форсаж 7” фильмининг суратга олиш жараёнига қандай таъсир қилиши ҳозирча номаълум.Манба:www.darakchi.uz Barcha izohlar: 0


МРБ директори Россия ва АҚШ ўртасидаги муносабатлар борасида фикрларини айтди\n09:47 / 05.01.2017\nРоссия ва АҚШ ўртасидаги муносабатларнинг яхшиланиши бутун дунё миқёсида хавфсизликни таъминлаш учун жуда муҳим аҳамиятга эга. Бундай фикрни АҚШ Марказий разведка бошқармаси директори Жон Бреннан билдирди.\nУ Россия ва АҚШ ўртасидаги кескинликнинг жорий даврини енгиб ўтиш тарафдори эканлигини тасдиқлади. Бреннан унинг фикрича янги совуқ уруш ҳақида гапиришга асос йўқлигини айтди. МРБ директори буни PBS телекомпанияси бошловчиси Жуди Вудраффнинг гап Ғарб ва Россия ўртасидаги янги совуқ уруш ҳақида бораётгани борасида берган саволига жавобан айтган.\n"Мен кейинги бир неча йилга боқиб, Москва ва Вашингтон ўртасида муносабатлар яхшиланишига умид қиламан, чунки глобал барқарорлик учун АҚШ ва Россия ўртасидаги муносабатлар яхшироқ бўлиши жуда муҳимдир. Шунинг учун мен буни тўлиқ қўллаб-қувватлайман", деб таъкидлаб ўтди Бреннан.\nБреннаннинг фикрича, ҳокимиятга Дональд Трамп бошчилигидаги янги маъмуриятнинг келиши ҳақиқатан ҳам Москва ва Вашингтон ўртасидаги муносабатларнинг яхшиланишига имкон бериши мумкин.\n«Тўп Европа томонида». Эрон ядровий битимга риоя этиш шартини маълум қилди\nБолгария: Россиядан МиГ қирувчиларини сотиб олишимиз имконсиз\nРус тили институти ўзбек мигрантлари учун масофавий имтиҳон тизимини ишга туширишни режалаштирмоқда


Бир гал олдим қўлимга қалам, минг бор унга изладим қиёс, бутун бир оламни таърифлаган соз, оналарни мадҳ этишга келганда ожизлик қилди. Мендан такрор-такрор сўрашди. Онага бахшида баённи, она шундай покиза зотки, фарзандларга берар ҳаётни. Қалбингиздек оқ бир йўргакка ўраб бизга оқ сут берибсиз, меҳр солиб жажжи юракка, машаққатни бир-бир терибсиз. Бетоб бўлсам парвонасиз, олисга кетсам сиздан булак кутмагай, йўлимга интизор ўзингиз. “Она” муқаддас сўзини шоирлар такрор-такрор айтишган. Аммо она шаксиз муқаддас, дунёда энг мўътабар зот.\nГох қаламни қўмсайди қўлим,\nСув қуймасам сўлийди гулим,\nБаъзилар ранжитса оғрийди дилим,\nОна, юпатишингизни соғиндим.\nГох яхши, гох ёмон учрар йўлимдан,\nБалки, ўнгимдадур ёки сўлимда,\nБошдан ўтган кунлар кўзим ўнгида,\nОна, ўтган куним унита олмадим.\nСиз айтган ҳар бир сўз мен учун улуғ,\nОна, сизга доим минг таъзим-қуллуқ,\nБосган қадамингиз доимо қутлуғ,\nОна пойингизга поёндоздурман.\nБиламан, бу дунё ўткинчи дунё,\nСоат чиқ-чиқлари кўзимда гуё,\nШунчалар тормикан бу кўҳна дунё,\nОна, эркалашингиз соғиндим.\nАка- укаларимни туққан ҳам ўзингиз,\nАсрар мени нур дуоларингиз,\nСўзимнинг сўнгида меҳрибон онам,\nОнам, бахтимизга бўлинг соғ омон…\nОналар ўйлар: юртда\nФарзандига ҳеч қачон,\nРаво кўрмас ёмонлик.\nШундай оналар борки,\nФарзандига берар жон,\nБўлса-да бир муштипар,\nФариштадек пок инсон.\nОна дуоси қўллар,\nМадад бўлар ҳар жойда,\nЖаннат она пойида.


Россия 2025 йилдан Халқаро космик станция лойиҳасидан чиқади - 18.04.2021, Sputnik Ўзбекистон\nТОШКЕНТ, 18 апр — Sputnik. Россия тўрт йилдан кейин Халқаро космик станция (ХКС) лойиҳасидан чиқади. Бу ҳақда РИА Новости хабар қилмоқда.\nТОШКЕНТ, 18 апр — Sputnik. Россия тўрт йилдан кейин Халқаро космик станция (ХКС) лойиҳасидан чиқади. Бу ҳақда РИА Новости хабар қилмоқда.“Уларни (халқаро ҳамкорларни – таҳр.) 2025 йилдан ХКСдан чиқиш ҳақида огоҳлаштириш тўғри иш”, - деди “Россия 1” телеканалига берган интервьюсида Россия бош вазири ўринбосари Юрий Борисов.Россиянинг Халқаро космик станция лойиҳасида иштирок этишда давом этиши мақсадга мувофиқлиги масаласи 12 апрель куни президент Владимир Путин раҳбарлигида космосга бағишланган йиғилишда муҳокама қилинган.“Россия ўзининг миллий космик станциясини яратишни режалаштирмоқда. ХКС жуда эскирди, ва ҳукумат чет эллик ҳамкорлар билан илгарироқ бу ҳақда гаплашишни таклиф қилмоқда”, - дейилган хабарда.ХКС лойиҳасида 14 мамлакат қатнашади, уларнинг бештаси – Россия, АҚШ, Канада, Япония ва Европа космик агентлиги асосий саналади. Станцияни қуриш 1998 йилда бошланган, биринчи доимий экспедиция 2000 йилдан ишга тушган.\nМаълум қилинишича, Россия ўзининг миллий космик станциясини яратишни режалаштирмоқда.\n“Уларни (халқаро ҳамкорларни – таҳр.) 2025 йилдан ХКСдан чиқиш ҳақида огоҳлаштириш тўғри иш”, - деди “Россия 1” телеканалига берган интервьюсида Россия бош вазири ўринбосари Юрий Борисов.\nРоссиянинг Халқаро космик станция лойиҳасида иштирок этишда давом этиши мақсадга мувофиқлиги масаласи 12 апрель куни президент Владимир Путин раҳбарлигида космосга бағишланган йиғилишда муҳокама қилинган.\n“Россия ўзининг миллий космик станциясини яратишни режалаштирмоқда. ХКС жуда эскирди, ва ҳукумат чет эллик ҳамкорлар билан илгарироқ бу ҳақда гаплашишни таклиф қилмоқда”, - дейилган хабарда.\nХКС лойиҳасида 14 мамлакат қатнашади, уларнинг бештаси – Россия, АҚШ, Канада, Япония ва Европа космик агентлиги асосий саналади. Станцияни қуриш 1998 йилда бошланган, биринчи доимий экспедиция 2000 йилдан ишга тушган.


13:58 / 29.12.2016\nЯпониядаги Dentsu реклама компанияси президенти Тадаси Исии истеъфога чиқиши ҳақида маълум қилди. Бунга ходимларидан бирининг доимий равишда ортиқча ишлагани сабаб ўз жонига қасд қилгани туртки берди. Бу ҳақда Nikkei хабар қилмоқда.\nПрезидент марҳуманинг оила аъзоларидан узр сўраб, унинг вафоти учун барча масъулиятни ўз бўйнига олиши ҳақида айтиб ўтди. Исии 2017 йилнинг мартида директорлар кенгашидан ҳам кетмоқчи, деб таъкидлайди нашр.\nБундан ташқари, Dentsu президентининг тан олишича, компанияда иш вақтидан сўнг ҳам қолиб меҳнат қилиш ҳолатлари учраб турибди. Бу вазият меҳнат органлари томонидан бир неча бор танқид қилинганидан сўнг ҳам кузатилган.\nЯпония меҳнат вазирлиги 2016 йилнинг сентябрида Dentsu’нинг 24 ёшли ходимаси Мацури Такахаси 2015 йил декабрида ишдаги доимий чарчашлар сабаб ўз жонига қасд қилгани ҳақида маълум қилди. Қиз бир ойда белгиланган иш вақтидан тахминан 105 соат кўпроқ ишлаган.\nМамлакат ҳукумати эса 2016 йилнинг ноябрида компания раҳбариятига нисбатан суриштирув ишларини бошлади. Dentsu топ-менежменти ходимларни иш вақтидан сўнг ҳам қолиб меҳнат қилишга мажбурлаган бўлиши мумкин. Компания 2016 йилнинг 21 ноябрь куни «ўлимгача ишла» принципидан воз кечиши ҳақида маълум қилди.\nкеча эса компания раҳбариятига оид ҳужжатлар прокуратурага юборилди.


Кондиционерларга сервис хизмат кўрсатиш | Server Service\nКондиционерларга профилактик сервис хизмат кўрсатиш\nSERVER SERVICE компанияси иқлим техникаларига сервис хизмат кўрсатиш бўйича тўлиқ хизмат турларини таклиф этишдан хурсанд:\nВентиляция ва кондиционерлаш тизимларига сервис хизмат кўрсатиш ва тозалаш;\nБарча тур ва маркадаги кондиционерларга сервис хизмат кўрсатиш ва тозалаш;\nБарча тур ва маркадаги кондиционерларни сарф материаллари билан қайта тўлдириш;\nVRV, VRF мултизонали тизимларга сервис хизмат кўрсатиш;\nСаноат кондиционерлари, чиллерлар ва фанкойлларга сервис хизмат кўрсатиш.\nКондиционерларни сифатли монтаж қилиш ва мунтазам сервис хизмат кўрсатиш, улрани тозалаш иқлим техникасининг 10 йилдан ортиқ вақт давомида нуқсонларсиз ишлашига имкон беради. Бундай узоқ хизмат кўрсатиш муддатини кондиционерларга фақат профессионал сервис хизмати кўрсатиш таъминлай олади.\nSERVER SERVICE компаниясининг барча ходимлари турли маркадаги кондиционерларга сервис хизмат кўрсатиш бўйича ишлаб чиқарувчи компанияларнинг ўқув курслари ва аттестацияларидан мунтазам ўтиб боради. Бу бизнинг кондиционерларга сервис хизмат кўрстаиш бўйича ишларимизнинг юқори сифатли ва тезкор бўлишини кафолатлайди.\n“Кондиционерларга сервис хизмат кўрсатиш” хизмати қуйидаги ишларни амалга оширишни назарда тутади:\n– кондиционерни тозалаш,\n– антибактериал воситалар ёрдамида ички ва ташқи блокларни тозалаш,\n– ички блок қанотини тозалаш,\n– тизим дренажини тозалаш,\n– ташқи блок иссиқлик алмаштиргичини тозалаш (зарурати бўлса),\n– ички блок иссиқлик алмаштиргичини тозалаш (зарурати бўлса),\n– тизим механизмини тозалаш,\n– кирувчи ва чиқувчи ҳароратни ўлчаш,\n– тизимдаги ишлаш босимини текшириш.\nКондиционерни тозалаш ва унга хизмат кўрсатиш нега керак?\nЗамонавий кондиционер етарлича мураккаб қурилма. Техника қанчалик мураккаб бўлса, унинг ишдан чиқиш эҳтимоли ҳам шу қадар кўпаяди. Бироқ носозлик юзага келиш хавфини камайтириш йўли мавжуд – бу кондиционерга мунтазам сервис хизмат кўрсатиш ва уни тозалаб туришдир. Кондиционернинг узоқ вақт ва барқарор ишлашини таъминлаш учун фойдаланиш режимига мос равишда унга мунтазам сервис хизмат кўсатиш лозим.\nКондиционерни тозалаш – бу кондиционерга сервис хизмат кўрсатишнинг муҳим қисми. Масалан, хонадонлардаги кондиционерларга йилига икки марта сервис хизмати кўрсатилади, бунда кондиционер филтирини тозалаш ишлари олиб борилади; офисдаги кондиционерларга ҳар бир кварталда бир марта сервис хизмат кўрсатилади; сервер хоналари, ресторанлар, кафелар, савдо заллари ва бошқа жамоат жойларига ўрнатилган кондиционерларга ҳар ой сервис хизмат кўросатиб туриш лозим. Кондиционерларга сервис хизмат кўрсатишга “тозалаш” хизматидан ташқари фреоннинг ишлаш босимини текшириш, кирувчи ва чиқувчи ҳаво ҳароратини текшириш ва кондиционерни тўлиқ диагностикадан ўтказиш киради. Бундай ёндашув кондиционернинг фақатгина узлуксиз ишлашини таъминлаб қолмай, балки ортиқча таъмирлатиш ва зарарланган эҳтиёт қисмини алмаштириш учун маблағ сарфлашдан озод қилади. Умуман олиб қараганда, кондиционерларни тозалаш у қадар мураккаб иш эмас, бироқ мутахассислар бу учун махсус ускуналар ва антисептик воситалардан фойдаланади ва бир йўла кондиционерни диагностикадан ҳам ўтказади, шунинг учун “кондиционерни тозалаш” ўта зарур, айниқса, кондиционерлар тўхтовсиз ишлаши керак бўлган савдо биноларида.\nКондиционер қайси режимда ишлатилишига қараб “SERVER-SERVICE” компанияси сервис хизмат кўрсатиш, кондиционерни тозалаш ва уни сарф материаллари билан тўлдиришнинг алоҳида графигини таклиф этади.\nНақд пул орқали тўлов қилинганида\nНақдсиз (пул ўтказиш йўли билан) тўлов қилинганида\n*Кондиционерни фреон билан тўлдириш буюртмачи билан келишилган ҳолда зарур бўлганидагина амалга оширилади.\nСервис хизмат кўрсатиш жараёнида таъмирлаш ва фреон тўлдириш зарурати аниқланиши мумкин. Бундай ишлар буюртмачи билан келишилади. Server Service компанияси мутахассислари исталган тур ва маркадаги кондиционерларга хизмат кўрсатиш учун зарур асбоб-ускуналар билан таъминланган.\nСиз кондиционерларингизга доимий сервис хизмат кўрсатиш ва уларни тозалаш учун компаниямиз билан узоқ муддатли шартнома имзолашингиз мумкин, бу билан сиз йирик чегирмага эга бўласиз.


Умар Сайфиддин. Илк жиноят (ҳикоя) | www.ziyouz.uz\nБош саҳифа Жаҳон насри онлайн антологиясиУмар Сайфиддин (1884-1920; Туркия)Умар Сайфиддин. Илк жиноят (ҳикоя)\nМен ғурбат, алам ичида яшаган одамман. Бу қийинчиликлар ўзимни таниган пайтимдаёқ бошланган. Ўшанда тўрт ёшга ҳам тўлмагандим. Қилган ёмонлигим туфайли виждоним азобда ― ёна бошлаган сўнгсиз жаҳаннам оташи ичида ҳамон қовуриламан. Мени ташвишга солган бу ҳодисани ҳамон унутмадим. У хотирамда абадий қайғу-алам бўлиб муҳрланиб қолган.\nҲа, ўшанда тўрт ёшга ҳам етмагандим. Ундан аввалги воқеаларни эслолмайман. Ҳушимни танибманки, худди чақмоқдек бошимга балолар кела бошлаганди. Толстой тўққиз ойлик чақалоқлик пайтида уни ҳаммомга олиб киришганини хотирлайди. Унинг илк эслагани қандайин ёқимли! Меники эса мудҳиш қайғу билан бошланди. Менинг илк хотирлаган нарсам ширкат қайиғи эди. Ҳамон кўз олдимда: гўё энди туғилдим, онамнинг қучоғидаман… Онам ёнидаги сариқ сочли ёш хоним билан кулишиб гаплашар, сигарет чекишарди. Онам сигарасини ингичка кумуш идишга солиб олганди. Менга бу қутини беришини истадим.\n― Ол, аммо оғзингга солма, ― деди.\nМенга бу қутини бериб, сигарасини денгизга отди. Ёз пайти эди. Нурли, қуёшли ҳаво… Онам гаплашаркан, узун юнгли мовий елпиғичини тез-тез айлантирарди. Кумуш қутининг ҳалқасига бармоғимни тиқиб, онам кўрмаган пайти учини оғзимга солар, тишлар эдим. Онам гаплашаётган хонимнинг ёпинчиғи мовий эди… Менинг кийимим оппоқ эди. Бошим очиқ. Сочларим кўп. Тўзиб кетган эди. Онам сочимни тартибларкан, бошимни юқорига кўтардим. Қуёш нурлари тушиб турган чодирнинг чеккасида қўл катталигидаги соя қимирларди.\n― Қара, қара, ― дедим.\nОнам ҳам бошини кўтариб:\n― Қуш қўнибди, ― деди.\nҚушни тутиб беришини истадим.\n― Тутиб бўлмайди, ― деди.\nМен яна сўзимда туриб олдим. Онам шамсияси билан бу соянинг остига урди. Аммо соя қимирламасди. Онам ёнидаги хонимга ўгирилиб:\n― Қизиқ, нега қочмади?\n― Учолмайдиган полапон бўлса керак.\n― Қушни олиб беринг, ― дея онамга ёпишиб олган эдим.\nОнам елпиғичини ташлаб, ўрнидан турди-да, мени қўлтиғимдан тутиб, кўтараркан деди:\n― Ҳуркитиб юбормасдан тут, хўпми!\nБошим соябоннинг матосига яқинлашаркан, кўзларим қамашарди. Қўлимни узатдим. Тутиб олдим. Бу оппоқ бир қуш… Онам қушни қўлимдан олиб ўпди, сариқ сочли хоним ҳам ўпди. Мен ҳам ўпаяпман.\n― Оҳ, бечора полапон.\n― Балиқчиқуш полапони.\n― Ҳали уча олмаса керак.\n― Денгизга тушиб кетса ўлиб қоларди.\nБошқа хотинлар ҳам суҳбатга аралашиб, “яшаб кетолмаса керак”, ― дердилар. Онам эса бу оппоқ қушни “оҳ, бечора, оҳ, бечора” деб сийпалагандан сўнг менга берди.\n― Уйга олиб борсак, балки яшаб кетар, ― дерди онам. ― Аммо бўғиб қўйма уни.\n― Бўлмаса авайлаб ушла.\nКумуш қутисидан яна сигара чиқарди. Ёнидаги хотинлар яна суҳбатга тушиб кетишди. Қушчамнинг патлари шунақанги оппоқ эдики… Патларини силай бошладим. Қанотларининг қаттиқ жойи ҳам яққол сезилиб турар, оёқлари қирмизи эди. Қочиш учун ҳеч ҳаракат қилмас, мендан ажралмас эди. Кўзлари юм-юмалоқ. Қизил тумшуғининг четида худди сариқ мева пўчоғи каби бир из бор эди. Бўйнини буриб орқа томонига қаради. Мен у пайтда онамга қараётган эдим. Онам ёнидаги хоним билан гаплашаётган эди. Мен билан иши йўқ эди.\nМен қушнинг нозик бўйнини аста қўлим билан чўза бошладим. Бутун кучим билан уни бўғдим. Қанотларини очдим. Бошқа қўлим билан уларни ҳам тортдим. Қип-қизил оёқлари тиззамга ботар эди. Қаттиқ сиқардим. Қушнинг тумшуғи титраб, очилиб-ёпиларди. Тили осилиб, ташқарига чиқар эди. Юмалоқ кўзлари эса каттариб-кичиклашар, сўнг сўниб борарди… Бирдан қўлларимни очдим. Оппоқ қушчамнинг ўлиги пақ этиб ерга тушди.\nОнам ўгирилиб, ердан ҳали совимаган маъсум қушчани олди. “Оҳ… Ўлибди!..” дегандан сўнг менга тик қараб:\n― Нима қилдинг? – деди.\n― Қани гапир.\nЖавоб бермасдан овозимни чиқариб йиғлашга тушдим. Онамнинг қўлидаги оқ қушни сариқ сочли хоним олиб:\n― Оҳ, нима гуноҳи бор эди! – деди.\nБошқа хотинлар ҳам суҳбатга аралашдилар. Қаршимизда ўтирган ёши катта, семиз аёл жиноятимни ошкор қилди:\n― Бўғди. Валлоҳи, кўрдим, қандайин ёвуз бола…\nОнам сарғайиб кетган, овози титраб чиқарди.\n“Оҳ, инсофсиз!” дея менга аччиқ нигоҳини ташлади. Яна баттар йиғлай бошладим. Шу қадар йиғладимки… Мени йиғидан тўхтата олмадилар. Қачон, қаерда, қандай тинганимни ҳозир хотирлай олмайман. Худди умр бўйи йиғлаб ўтадигандай эдим.\nАқлимни таниб-танимай бу жиноятни қилганимга мана, ўттиз йилдан ошди. Ҳозир ширкат қайиқлари сатҳида ўтирарканман, қачон балиқчиқуш кўрсам, бирдан қувончимни йўқотаман. Чақалоққа ўхшаб йиғлагим келади. Юрагимда оғриқ пайдо бўлиб, кўксимни тилаверади.\n“Оҳ, инсофсиз!” дея мени уришган онажонимнинг танбеҳини эшитгандек бўламан.\nТурк тилидан Давронбек Тожиалиев таржимаси.\n← Аввалги Аввалги Умар Сайфиддин. Қизил дурли кўйлак (ҳикоя)\nКейинги → Кейинги: Умар Сайфиддин. Баланд пошналар (ҳикоя)


“Жонажон Ўзбекистоним, мангу бўл омон!” шиори остида “Энг улуғ, энг азиз” анъанавий кўрик танловининг Наманган вилоят босқичи бўлиб ўтди. - «O`zbekkino» milliy agentligi\n“Жонажон Ўзбекистоним, мангу бўл омон!” шиори остида “Энг улуғ, энг азиз” анъанавий кўрик танловининг Наманган вилоят босқичи бўлиб ўтди.\nКуни кеча 16 август куни Наманган шаҳридаги “Уч фаввора” майдонида Ўзбекистон Республикаси давлат мустақиллигининг йигирма саккиз йиллик байрамига бағишлаб “Жонажон Ўзбекистоним, мангу бўл омон!” шиори остида “Энг улуғ, энг азиз” анъанавий кўрик танловининг вилоят босқичи бўлиб ўтди.\nУшбу танловда кино санъати асарлари бўйича вилоятдан бир нечта киноижодкорлар қатнашишди. Айниқса, кино соҳасида фаолият олиб бораётган ёш ижодкорларнинг йил якуни бўйича ижодий ишлари ҳакамлар ҳайъати ва томошабинларга жуда ёқди.\nВилоят ташкилий ва ижодий гуруҳ аъзолари томонидан берилган хулосаларига асосан 1-ўрин: 1-даражали диплом Бахтиёр Шох Носировга “Устоз” қисқа метражли фильми учун, 2-ўрин: 2-даражли диплом Отабек Тўрабоевга “Ҳақиқий онанг” қисқа метражли фильми учун, 3-ўрин: 3-даражали диплом Нозимжон Ҳожиевга “Мардлик марраси” ҳужжатли фильми учун берилди.


Ота-оналар билан фарзандлар ўртасидаги ўзаро ҳурмат | www.ziyouz.uz\nБош саҳифа ҲикматномаТафаккур гулшаниОта-оналар билан фарзандлар ўртасидаги ўзаро ҳурмат\nИззат-ҳурмат ота ва онани, шунингдек, болаларни ҳам қўриқлаб турувчи посбондир; у ота-онани кулфат ва ғамдан, болаларни эса виждон азобидан қутқаради.\nОта-онага нисбатан ҳурмат ва муҳаббат, ҳеч шубҳасиз, муқаддас туйғудир.\nОта ва она! Бу муқаддас номлар олдида барча мадҳиялар ҳеч нарса эмас, барча баландпарвоз мақтовлар ўғиллик муҳаббати ва миннатдорчилиги олдида пуч ва арзимасдир.\n…Ота-она қалби, бу энг олижаноб ҳакам, энг яхши дўст, бу алангаси интилишларимизнинг муқаддас мажмуасини иситадиган муҳаббат қуёши!\nОта-онага муҳаббат — барча яхши фазилатларнинг асоси.\nИнсон бошида учта кулфат бор: ўлим, қарилик ва ёмон фарзандлар. Қарилик ва ўлимга ҳеч ким ўз эшигини ёполмайди, бироқ ёмон фарзандлардан уйни фарзандларнинг ўзлари асраши мумкин.\nОна-отанг билан муносабатда ростгўй бўл. Улар маъқуллайдиган ишга улардан рухсат ва ижозат сўра. Интизомли фарзанд бўлиш қиз ва ўғилнинг ҳақиқий эркинлигидир.\nБиз ҳамиша қарздор бўлган энг улуғ зот онадир.\nОна — заминдаги ягона худодир.\nМурғак болалар тили ва дилидаги худо — она.\nОна муҳаббатидан муқад дасроқ ва беғаразроқ ҳеч нарса йўқ; ҳар қандай меҳр-муҳаббат, ҳар қандай эҳтирос ҳам унга нисбатан ё ожиз, ё ғаразлидир.\nИнсон ўз онасини руҳий жиҳатдан ҳам ўзига қадрдон деб билиши ноёб бахтдир.\nЖаҳоннинг бутун ғурури оналардан. Қуёшсиз гуллар очилмайди, севгисиз бахт йўқ, аёлсиз муҳаббат йўқ, онасиз шоир ҳам, қаҳрамон ҳам бўлмайди.\nМеҳри чексиз, бутун дунёни кўкраги билан боққан аёлни — Онани шарафлайлик! Инсондаги бутун гўзаллик қуёш нурлари-ю, Она меҳридан.\nСен болаликдан она кўзларига боқиб, улардаги ташвиш ва ҳаловатни, сурур ва ҳаяжонни кўришга ўрганмаган экансан —бир умрга ахлоқий жиҳатдан ногирон бўлиб қоласан. Севгидаги қўполлик сингари ахлоқий ногиронлик ҳам кишилар бошига кулфат, жамиятга зарар келтиради.\nКўрнамак ўғил бегонадан ёмон. У жиноятчидир, чунки онага нисбатан эътиборсиз бўлишга ўғилнинг ҳаққи йўқ.\nАждодлар ҳурматини чин қалбдан бажо келтирувчи киши бахтлидир.\nАждодларга ҳурматсизлик ахлоқсизликнинг биринчи белгисидир.\nБола ўсаётиб ота-онасини, ака-укалари ва опа-сингилла-рини, ўз мактабини, ватанини севишга ўрганмаган, унинг характерида чуқур шахсиятпарастлик белгилари тарбия тонган бўлса, у ўзи танлаган аёлни ҳам чуқур сева олишига ишониш жуда қийин.\nОта-онасини, ўртоқлари, дўстларини севмаган йигит қайлиғи ва хотинини ҳам ҳеч қачон севмайди. Шаҳватсиз муҳаббат кўлами нақадар кенг бўлса, жинсий муҳаббат ҳам шу қадар олижаноб бўлади.\nБиз фарзандларимиз билап севги тўғрисида қанчалик донолик ва камсуқумлик билан гаплашсак, болаларимизнинг келажакдаги севгиси ҳам шунчалик гўзал бўлади, бироқ бу сиполик бизнинг бола хулқига доимий ва мунтазам кўрсатадиган эътиборимиз билан омухта бўлмоғи лозим.\nСиз ота-онангиз билан қандай муомалада бўлсангиз, болаларингиз ҳам сизбилан шундай муомала қилишини ёдда тутинг.\nОта-оналар билан фарзандлар ўртасидаги муносабат ҳам севишганлар ўртасидаги муносабат сингари машаққатли ва шу қадар ҳаяжонлидир.\nБолалар йигирма беш ёшгача ота-оналарини севадилар; йигирма беш ёшда уларни қоралайдилар, сўнгра уларни кечирадилар.\nЭнг разил, айни пайтда энг оддий ва азалий кўрнамаклик — бу фарзандларнинг ота-онани қадрламаслигидир.\nЯқин кишиларингдан бирортаси етказган жароҳат айниқса қаттиқ азоб беради.\nҚариндошлар ўртасидаги адоват бегоналар билан бўладиган адоватдан анча огирдир.\nОта-оналар билан фарзандлар ўртасида бутунлай сир бўлмаслиги дунёда энг кам учрайдиган ҳодисадир.\nБолалар ўз ота-оналарида ўтмишни, ота-оналар ўз фарзандларида келажакни кўрадилар; ота-оналарда болаларига нисбатан фарзандларнинг ота-оналарга муҳаббатига қараганда кўпроқ меҳр учратар эканмиз, бу қайғули, айни пайтда табиий ҳолдир. Хотиротларидан кўра орзу-умидларини кўпроқ яхши кўрмайдиган одам борми?\nАввалига биз болаларимизни ўргатамиз. Сўнгра ўзимиз улардан ўрганамиз. Кимки буни хоҳдймас экан, ўз давридан орқада қолади.\nҲар бир она ўзига қараганда тсизи яхшироқ эрга тегишига умид қилади ва ўғли ҳеч қачон отасидан яхши хотин ололмаслигига ишонади.\nҲаётнинг муҳим вазиятларида ота-онанинг суянчиғи бўлиш ажойиб иш, бироқ уларнинг кўп икир-чикир ва бемаъни талаблари жонли, эркин, дадил истеъдодни бўғади.\nВасийликка олинган болами ёки бутун бир халқми, бундан қатъи назар, у балоғатга етгач, қоида бўйича васийлик тўхтатилади. Балоғат етгандан кейин давом этадиган васийлик зўравонликка айланади.\nТўғри, болаларга — ҳали улар бола экан — ота-оналар васийлик қилишлари керак, бироқ айни пайтда улар бир умр бола бўлиб қолмайдиган тарзда тарбияланишлари лозим.\nОтанинг хизматларидан бола фойдаланмаслиги керак.\nБутун авлод-аждодингдан кўра битта кўзгу сени ҳалол баҳолайди.\nГап кимнинг боласи эканлигингда эмас, ким билан улфат тутинганлигингда.\nАлбатта ўғил хотин танлаш ҳуқуқига эга, бироқ ўзининг бутун бахтини муносиб наслида қолдириб кетаётган ота ҳам бу ишда лоақал маслаҳати билан иштирок этишга ҳақлидир.\nЯхши куёвга дуч келган киши ўғил топади, ярамас куёвга учраган киши қиздан ҳам ажралади.\nМуттаҳамни уйдан қувиш оила учун катта бахтдир.\n← Аввалги Аввалги Оилада болалар тарбияси\nКейинги → Кейинги: Қадр-қиммат булоғи


БухДУнинг «духи». 40 кун «чилла сақлаган» хат ва «ички низом» қуввати ҳақида икки оғиз… – mulkdor.com\nБухДУнинг «духи». 40 кун «чилла сақлаган» хат ва «ички низом» қуввати ҳақида икки оғиз…\nJanuary 31 2019, 11:01 ЖамиятИнсон ҳуқуқлариКоррупцияМаънавиятМаъорифМаърифатТаълим-ТарбияТилимизЎзбекистон\nТақдир – турмуш қурганимиз боис рафиқамнинг таҳсилини Жиззах педагогика институтидан Бухоро давлат унверситетига (БухДУ) кўчиришга тўғри келди. Кимга қандай бўлган билмадим-у, ўқишни кўчиришдаги сансалорлик тинка-мадоримизни қуритган. БухДУнинг ўқиш кўчирилганини тасдиқловчи хатини нақд 40 кун кутдик-ей… Ваҳоланки, бугунги замонда битта хатни юбориш учун 40 сония ҳам вақтингиз кетмайди. 40 кун «чилла сақлаган» хат, ниҳоят, Жиззахга етиб боргач, аёлим БухДУда ўқишини давом эттира бошлади.\nЎшанда кўрган-билганларимиз шу бўлсин, дедик. Оддий бир хат қирқ кун «чилла сақлагани» ҳақида ҳеч кимдан изоҳ талаб қилмадик. Кўнгилни кенг қўйдик. Яна бир томони — университет раҳбарияти билан тушунмовчилик келиб чиқишини хоҳламадик, рости.\nАммо БухДУнинг «сюрпризлари» кундан-кунга кўпайиб бораверди.\nКунларнинг бирида аёлим октябрь ва ноябрь ойлари учун стипендия олганини айтиб қолди. Ҳайрон бўлдик: сентябрь ойининг стипендияси қаерга «ғойиб» бўлди? Маълум қилишдики, университет ички низомига кўра (бу низомни биров кўрсатгани йўқ, бу оғзаки айтилган гап), ўқиши кўчирилган талабаларга бир ойлик стипендияси тўланмас экан?! Бу қанақаси?\nАйтганча, стипендиядан «воз кечган» битта биз эмасмиз. Ўқиши рус филологияси факультетига кўчирилган яна уч нафар танишимиз ҳам сентябрь ойи учун стипендия олмабди. Аммо улар ҳам худди биз каби биринчи ярим йил учун шартнома пулини тийин-тийинигача тўлаганидан хабарим бор. Бу ўйиндан ким манфаатдор билмадик-у, аммо шартнома пули тўлиқ тўланганда, стипендия ҳам тўлиқ берилиши шарт эмасми? Бу энди катта савол.\n…Етар-етмовчилик кимнинг уйида йўқ. Харажатлар даромаддан икки ҳисса кўп бўлиб турганда, бир сўм ҳам пул экан-да. Айниқса, бизга ўхшаган ёш оила учун! Сессияни «ёпишда»ги «узат-узат»лар, бу жараёндаги баҳолар «нархи» хусусида гапирмоққа сабаблар етарли, бироқ исботлашнинг иложи йўқ даражада. Бунда «олувчи» ҳеч нарсани тан олмайди, «берувчи» икки эндик ариза ёзишга журъат қилмайди. Шу боис, томонларга инсоф тилашдан бошқа илож йўқдек. Аммо БухДУнинг «ички тартиби»га оид яна бир ақлга сиғмас ҳолат ҳақида гапирмасак бўлмайди.\nЮқорида айтдим: ёш оиламиз. Хурсандмизки, аёлим «юкли» бўлган. Бундай ҳолатдаги ёш, бўлажак онанинг аҳволи маълум: соғ кунидан мазаси қочган куни кўпроқ. Шу сабаб рафиқам бир неча кун дарсга боролмай қолгани бор гап. Унинг дарс қолдирган кунлари учун берилган «больничний»ларни олиб, кафедрага бордим…\n– Бу қоғозларингиз бизга ўтмайди, – деди рус тили кафедраси мудири Отабек Носиров қишлоқ врачлик пунктининг «справка»сини кўргач. – Бу маълумотномани шаҳардаги 11-сонли поликлиникадан тасдиқлатиб келишингиз керак. Бизга фақат шу поликлиниканинг «справкаси» ўтади.\n– Университетнинг ички низомида шундай деб ёзилган.\nЎша сирли ва қонунлардан қувватли «ички низом»ни кўрсатинг, деган гапим муаллақ қолди. Хўп, шунақа низом борлигига ишондик ҳам. Бироқ у мавжуд қонуларга нечоғли мос? Шу саволга жавоб топилса, унверситет раҳбариятининг қулоғи тинч, кўпгина талабаларнинг кўнгли хотиржам бўлади, назаримда. Шунингдек, ўртада туғилаётган шубҳа-гумонларга ҳам ойдинлик кирармиди, дейман-да.\nҲасан Саломов, журналист\nТозаликга эътибор – инсонга ҳурмат!\nФото:© Sputnik / Karen Yepremyan Дарҳақиқат тозалик одамлар орасида катта аҳамиятга эга эътибордир. Яқин кунларда Мангистауга карай поездда оилавий саёҳатга чиққанимизда ...\nЎзбекистонда ўлим талвасасида бўлган ҳайвонларни ...\nҲукумат қарори (386-сон, 08.05.2019-й.) билан Ихтисослаштирилган сўйиш корхоналари учун ветеринария, ветеринария-санитария нормалари ва қоидалари тасдиқланди. Бу ҳақда Адлия ...\nЖамиятMay 10 2019, 02:05\nСифатсиз дафтарлар жиддий касалликлар ўчоғи бўлиб ...\nДафтар маҳсулотларини тайёрлашда тасдиқланган Умумий техник регламент ва стандартга кўра, 12 варақли дафтарнинг вазни 70-80 граммли қоғоздан тайёрланган бўлиши керак. Лекин ...\nЖамиятJune 23 2019, 10:06


Ўзбекистон чемпионатида ҳам Россиядаги ҳолат юз бермайдими? / CHAMPIONAT.asia\n20:10Расман: “Шальке”га янги мураббий тайинланди 0 19:57BREAKING: “Женоа” клуби Championat.asia'даги хабарни тасдиқлади 57 19:55Жаҳонгир Абдурашидов: "Мақсадимиз "Зомин"ни Про лигада олиб қолиш" 0 19:52Бахтиёр Ҳамидуллаев: "Бекободга бир очко учун келгандик. Диёр Мирзабоевнинг муаммосидан хабарим йўқ" 8 19:40Тарихда илк бор Германия Суперкубогини аёл ҳакам бошқаради 5 19:39Андрей Шипилов: "Бугун қўрқоқларча ўйнадик. Мавсумдаги энг ёмон ўйинни кўрсатдик" 9 19:32Ҳокимлар ўзгаришидан кейин водий дербиси қайта туғиладими? 12 19:25"Металлург" - "Андижон" учрашувидаги голлар ва хавфли вазиятларни томоша қилинг 2 19:20“Ростов” Ўзбекистонда туғилган футболчи билан келишиб олди 16 19:00Ўзбек футболи афсонаси Миржалол Қосимовнинг дастхати туширилган оригинал футбол тўпини ютиб олишни истайсизми? 11 18:53Coca Cola Суперлига. "Андижон" Бекободдан дуранг билан қайтди 51 18:50Карикатура: Фатининг устози ва Родриго-Винисиуснинг устози 9 18:28Алонсо Лэмпард билан келишмовчилиги сабаб "Челси"дан кетиши мумкин. Ҳимоячига "Ювентус" ва "Интер" қизиқмоқда 7 18:25Эшитдик-да! Элдор Шомуродов эртага "Женоа" билан шартнома тузади 89 18:12Про лига. "Шўртан" "Зомин"ни шармандали ҳисобда мағлуб этди, Холтўраевдан пента-трик! 20\nТеглар : РостовCoca Cola СуперлигасиЎзПФЛРПЛкоронавирус\nХабарингиз бор, Ўзбекистонга катта футбол 13 июнь куни қайтди.\nШундан буён Coca Cola Суперлигаси баҳслари кўтаринки кайфиятда ўтказилмоқда (4 ва 5-тур). Аммо унутмаслик керакки, ҳаётимиз фақат ижобий воқеликлардан иборат эмас. Унда салбий ҳодисалар, ҳаттоки, фожиалар ҳам учраб туриши табиий. Ҳозирча бутун дунёда ҳукм сураётган пандемиянинг охири мавҳум бўлиб қоляпти. Бир нарса аниқ: ҳеч кимнинг инфекция билан зарарланмаслиги, вирус ташувчи вазифасини ўтамаслиги кафолатланмаган. Бизни хавотирга солаётган жиҳат шуки, июнь ойи охирлаганда футболчилар орасида ҳам инфекцияга йўлиққанлар пайдо бўлиши мумкин. Шу каби ҳолат юз бериб қолса, мусобақанинг кейинги тақдири нима бўлади? Кимлар карантинга олинади? Чемпионат ўйинлари давом эттириладими?\nЎзПФЛ мутасаддилари билан суҳбатгача\nШу каби саволларга жавоб излаб кўрдик. Аммо ЎзПФЛ расмий сайтида юқорида тилга олинган саволларнинг ҳеч бирига ойдинлик киритилмаган. Бу кейинчалик баъзи тушунмовчиликларга сабаб бўлиши мумкин. Шу туфайли кўриладиган чоралар барчага олдиндан маълум қилиниши керак эди. Умуман олганда, масъуллар шу каби ҳолатларга тайёрми ёки фақат яхши ният воситасида курашиш мақсад қилинганми?\nБу саволлар юзага келишига Россия чемпионатида сўнгги кунларда рўй бераётган воқеалар сабабчидир. "Ростов" атрофида рўй берган ҳодисалар фонида Россия Футбол Иттифоқи, РПЛнинг тайёр эмаслиги, олдиндан ишланган режалари йўқлиги маълум бўлиб қолди. Оқибатда РПЛнинг халқаро обрўси маълум даражада пасайди. Кейинроқ бошқа клубларда ҳам инфекция билан зарарланиш ҳолатлари учради ва РФИ мазкур жамоалардан ҳам бўлажак ўйинларга 2-таркиб, ўринбосарлар жамоасини юборишни сўраётгани ҳақида маълумотлар тарқалишга улгурди. Бу қанчалик профессиналлик ҳисобланади, уларнинг ўзига ҳавола.\nБизда ҳам ҳозирча бу каби шармандагарчиликларнинг олди олингани йўқ. Тасаввур қилинг, чемпионат етакчиларидан бирининг очко сув ва ҳаводек зарур сўнгги поғонадаги жамоа билан ўйини бор. Етакчи клуб сафида инфекцияга чалиниш ҳолати учради. Шу вазиятда аутсайдер жамоа "Сочи" вазифасини бажармаслиги кафолатланганми? Йўқ, барчаси мавҳум.\nШундай экан, масъуллар вируснинг футболимизга бериши мумкин бўлган эҳтимолий зарбасига тайёргарлик, кейинги режалар тўғрисида барчага маълум қилишса, фақат ўзларининг фойдаларига ишлайди.\nХабарингиз бор, МДҲ аъзолари ҳаётнинг барча жабҳалари, ютуқ ва камчиликларигача бир-бирига жуда ва жуда ўхшаш. Улар орасидаги энг қудратли давлат футболида юзага келаётган хунук ҳолатлар юқоридаги саволларни кундалик муҳокама мавзусига айлантириш учун етарли бўлса керак.\nЎзбекистон Профессионал футбол лигаси вазифасини бажарувчи Д. Имомхўжаев ва Ўзбекистон Республикаси Бош Давлат санитария врачи Б. Юсупалиев томонидан имзоланган "Covid-19 пандемияси даврида чеклаш тадбирларини қўлланиши шароитида профессилнал футбол машғулотлари ҳамда мусобақаларини ташкил қилиш тўғрисидаги вақтинчалик санитария-гигиена қоида ва меъёрлари"да футболчилар орасида инфекцияга чалиниш ҳолатлари юзага келса, жамоалар мусобақани давом эттира олиш ёки олмасликлари тўғрисида сўз бормайди. Аммо форс-мажор ҳолатлар ЎФА, ЎзПФЛ, шунингдек, Соғлиқни сақлаш вазирлиги ҳузуридаги Санитария-эпидемиологик осойишталик агентлиги томонидан тартибга солиниши кўрсатилган (6.4. банд).\nЎзПФЛ мутасаддилари билан суҳбатдан кейин\nБу ҳолатга аниқлик киритиш мақсадида ЎзПФЛ вакиллари билан боғланишга ҳаракат қилдик. Таъкидланишича, юқорида айтилган масала бўйича амалий ишлар аллақачон бошлаб юборилган. ЎзПФЛ Санитария-эпидемиологик осойишталик агентлигига 2 бор хат юборган. Аммо масала мураккаблиги боис агентлик ҳанузгача ойдинлик киритмаган.\nТашкилот мусобақани қайта тиклашга тайёргарлик кўриш жараёнида Жанубий Корея ва Бундеслига тажрибасини ўрганган. Афтидан хунук ҳолат рўй берса, Россия чемпионатида қўлланган усулдан фойдаланиш варианти ҳам йўқ эмас.\nАгар шундай бўлса, катта хато бўлади. Боиси шундаки, Россия Федерациясида "Сочи" — "Ростов" баҳси муҳокамаси ҳанузгача турли давраларда қизғин давом этмоқда. Журналистлар тизимни кескин танқид остига олишган. Эътибор қилинг, регламентда коронавирусга учраган бемор ва у билан контакт (алоқа)да бўлганлар изоляция қилиниши белгиланган. Лекин алоқада бўлган деганда кимлар назарда тутилиши очиқланмаган. Шу туфайли "Ростов"даги ҳолат рўй берди, яъни, бутун жамоа карантинга олинди.\nВоқеа Бундеслигада рўй берса, нима бўларди?\nНемислар бу каби вазиятларни аниқ қоидалар билан белгилаб қўйган. Доим оралиқ масофа сақланиши шарт. Барча алоқалар эса 3 гуруҳга бўлинган (бемор билан юзма-юз 2 метрдан кам масофада алоқа қилишнинг давомийлигига қараб). I гуруҳ — 15 дақиқа, II гуруҳ — 2-15 дақиқа, III — 2 дақиқагача. Биринчи гуруҳдаги шахслар 14 кун давомида изоляция қилинишлари керак. Қолганлардан эса касаллик аломатларидан хабардор бўлиш, бошқалар билан алоқани чеклаш сўралади, аммо карантинга олинмайди. Шу туфайли май ойининг бошида "Кёлн"да 3та бемор аниқланган паллада ҳеч ким ваҳимага тушмади. Беморлар карантинга олинди, қолганлар машғулотларни давом эттирди.\nАнглияда 2 метрдан кам масофада 15 дақиқадан узоқ алоқада бўлиш хавфли ҳисобланади. Ўйинчилар машғулот давомида кимлар билан контактда бўлгани GPS-трекерлари ёрдамида кузатиб борилади.\nЖанубий Кореяда ҳам пандемия шароитида давом этаётган мусобақа учун махсус қўлланма ишлаб чиқилган. Энг муҳими, унда беморлар аниқлангач қандай чоралар кўрилиши белгилаб қўйилган. Барча ҳолатларда ҳам чемпионатни кўнгилдагидек давом эттириш учун шароит ҳозирланган. Ҳеч ким иккинчи таркиб билан ўйнашга мажбурланмайди.\nШу ўринда таъкидлаш керакки, масъуллар вирусга учраган киши аниқланса, кўриладиган чоралар тўғрисидаги қарорни тезроқ чиқаришлари керак. Акс ҳолда, кейинчалик ЎзПФЛ қайсидир маънода "емаган сомсаси учун ҳақ тўлашига" тўғри келади. Дейлик, эртага "А" (шартли равишда) ва "Б" жамоаларда беморлар аниқланди. Ушбу клублар ўринбосарлар жамоалари билан ўйнашига тўғри келди. Кейинги кун эса "С" жамоада ҳам бемор аниқланди. Шундан кейин вазият жиддийлиги тушунилиб, мусобақа вақтинчага тўхтатилди. Бу битта турда ўринбосарлар таркиби билан ўйнаган "А" ва "Б" жамоалар учун адотлатсизлик ҳисобланади. Мухлислар орасида эса "С" жамоага нисбатан масьулларнинг симпатияси борлиги муҳокама қилина бошлайди ва норозилик келиб чиқади.\nШу каби эҳтимолий ҳолатларнинг олдини олиш мақсадида мусобақанинг кейинги тақдири қандай бўлиши ҳақида қарорни тезроқ қабул қилиш керак.\nСўз охирида футбол мусобақаларини ташкил қилиш ва ўтказиш учун масъул бўлган барча мутасаддиларга куч-қувват, кейинги фаолиятларига омад тилаймиз. Воқеалар ривожини эса кузатамиз...\nBREAKING: “Женоа” клуби Championat.asia'даги хабарни тасдиқлади 60\n“Ростов” Ўзбекистонда туғилган футболчи билан келишиб олди 16\nCoca Cola Суперлига. "Андижон" Бекободдан дуранг билан қайтди 51\nЭшитдик-да! Элдор Шомуродов эртага "Женоа" билан шартнома тузади 89\nШомуродов "Женоа"да қанча маош олади? 58\nРоссия футбол иттифоқи 2019/20 йилги мавсумдаги энг яхши 33 ўйинчининг номини эълон қилди. Рўйхатда Шомуродов ҳам бор 8


Наманган вилояти делегацияси Свердловскка боради: Хайруло Бозоров ва Евгений Куйвашев ўзаро ҳамкорлик борасида музокара ўтказишади\nKo'rildi: 452 Qo'shildi: 16-03-17\nРоссия Ўзбекистоннинг муҳим иқтисодий шерикларидан1 биридир. Икки давлат ўртасида ўзаро товар айрибошлаш ҳажми муттасил ошиб, экспорт ва импорт салоҳияти кенгаймоқда. 2016 йил якунларига кўра, ўзаро савдо ҳажми 4,2 миллиард АҚШ долларидан ошди. Россия ва Ўзбекистон халқлари ўртасидаги мустаҳкам маданий-гуманитар алоқалар ва тарихий ришталар ўзаро ҳамкорликнинг муҳим таркибий қисми ҳисобланади. Бундан ташқари, икки томонлама товар айрибошлашни жадаллаштириш ишлари олиб борилмоқда. Хусусан, бу борада гап Ўзбекистонда етиштирилган қишлоқ хўжалиги маҳсулотлари учун "яшил йўлак" ташкил этиш ҳақида бормоқда ва бу Россия бозорида ушбу маҳсулотларга бўлган эҳтиёжни таъминлаш имконини беради.\nЖорий йилнинг февраль ойида Новосибирск вилояти губернатори Владимир Городецкий бошчилигида минтақавий мева-сабзавот маҳсулотлари импортчилари вакиллари Тошкентда ва Наманганда бўлишди. Бу ҳақда vodiymedia.uz хабар беради. Март ойида эса Самарқанд ва Тошкент вилоятлари делегациялари Татаристон ва Санкт-Петерпургга ташриф буюришди.\nАйни кунларда Наманган вилояти ҳокими Хайрулло Бозоров бошчилигидаги делегацияни Свердловск вилоятига сафар қилиши кутилмоқда. Ташриф чоғида Наманган вилояти вакиллари Россиянинг ривожланган субъектларидан бири ҳисобланган Свердловскнинг иқтисодий имкониятлари билан танишадилар. Соҳавий ҳамкорлик келишувларини имзолайдилар. Ташриф чоғида Хайрулло Бозоровнинг вилоят губернатори Евгений Куйвашев билан учрашуви ўтказилади. Томонлар ўртасидаги манфаатли ҳамкорлик ҳар икки вилоят ишбилармон доиралари учун янги имкониятлар эшигини очажак.


Ўқитувчиларга муддатли тўловга техника сотиб олиш имкониятини берувчи пилот лойиҳага старт берилди – «Умид» ИДУМИ\nadmin Payshanba Fevral 6th, 2020 Эълонлар, Янгиликлар Фикр билдирилмаган\nЛойиҳанинг биринчи босқичи барча механизмларни текшириб олиш учун Тошкент шаҳридаги учта мактабда амалга оширилади. Жумладан, пилот лойиҳа илк босқичида пойтахтимиздаги 144-, 217- ва 222-мактабларни қамраб олади.\nЮқорида келтирилган мактаб ўқитувчилари муддатли тўловга планшет ва ноутбукларни сотиб олишлари мумкин.\nМамлакатимизда ўқитувчиларнинг жамиятдаги мавқеини ошириш бўйича чора-тадбирлар амалга оширилмоқда. Жумладан, ўқитувчиларнинг ойликлари оширилди. Янги ташаббус бу йўналишда олиб борилаётган ишларнинг мантиқий давомидир.\n– Халқ таълими вазирлигининг асосий вазифаларидан бири ўқитувчи касбининг жамиятдаги мавқеини оширишдир. Бу мақсадга эришиш учун давлат ва хусусий ташкилотлар билан ҳамкорлик қилинмоқда. Биз alifshop.uz га лойиҳа бўйича ҳамкорлик ҳамда ўқитувчиларга имтиёзли шартларда муддатли тўловга электрон ускуналар сотиб олиш имкониятини тақдим этганликлари учун миннатдорчилик билдирамиз, – деди Халқ таълими вазирлиги матбуот котиби Анвар Умаров.\nШуни таъкидлаб ўтиш керакки, муддатли тўловга электрон ускуналар сотиб олиш ихтиёрийдир. 6 февраль куни alifshop.uz вакиллари 144-, 217- ва 222-мактаб ўқитувчилари билан учрашув ўтказиб, муддатли тўловга электрон ускуналар сотиб олиш шартлари бўйича батафсил маълумот берди.\nМуддатли тўловга электрон ускуналар сотиш бўйича ҳамма механизмлар текшириб олинганидан кейин томонлар лойиҳани Тошкент шаҳри ва мамлакатимизнинг бошқа вилоятларидаги мактабларда кенгайтириши мумкин. Шу билан бирга ўқитувчилар муддатли тўловга сотиб олиши мумкин бўлган техникалар рўйхати ҳам кенгайтирилади.\nХалқ таълими вазирлиги ўқитувчилар учун қўшимча қулайлик ва хизматларни таклиф этувчи бошқа ташкилотларни ҳам ҳамкорликка чақиради.\nkompyuter kredit, kredit, ипотека учителям, компьютер, компьютер в кредит учителям, компьютер в рассрочку, компьютер учителям, кредит, укитувчиларга компьютер\n← Инглиз тилидан тарқатма материал


02 август 2021, Тошкент вақти: 17:31\nЯккабоғлик блогер Элмурод Одил ижтимоий тармоқларда ўзи яшайдиган ҳудуддаги муаммолар тўғрисида танқидий чиқишлар қилиб келади.\nҚашқадарёлик блогер Элмурод Одилнинг айтишича, Яккабоғ туман ҳокимлиги ахборот хизмати раҳбари Шерзод Ҳасанов 24 июнь куни туман ҳокими қабулига келган шикоятчилардан интервью олиб турган пайтда унинг мобил телефонини куч билан тортиб олган.\nМатбуот котиби телефонни олиб ҳокимият биносига кириб кетган ва бир соатдан сўнг телефон хотирасидаги видеоларни ўчириб, қайтариб берган.\nЯккабоғ туман ҳокими Лутфиддин Абдуллаев матбуот котибининг бу ҳаракати қонун доирасида ҳал қилинишини айтди.\nЎзбекистон президенти 16 июнда давлат органлари фаолиятининг очиқлигини таъминлашга оид фармон имзолаган.\n24 июнь куни юз берган воқеа тўғрисида Озодликка Элмурод Одил айтиб берди. Унинг айтишича, шу куни эрталаб Яккабоғ туман ҳокими Лутфиддин Абдуллаевнинг қабулига кириш учун ҳокимият биноси олдига ўнлаб фуқаро йиғилган, ҳоким фуқароларни ҳокимлик ҳовлисида битта-битта қабул қила бошлаган.\nШу аснода блогер Элмурод Одил ҳоким қабулига келганлар муаммоларини ўрганиш учун, улар билан гаплашиб, видеога ола бошлаган. Бир пайт туман ҳокимлиги ахборот хизмати раҳбари Шерзод Ҳасанов унинг мобил телефонини тортиб олиб, ҳокимлик биносига кириб кетган:\n“Мен шикоятчилар билан гаплашиб турганимда Шерзод Ҳасанов келдида, сиз нотўғри ахборот берасиз деб қўлимга ёпишиб, телефонимни тортиб олди ва ҳокимият биноси томон чопиб кетди. Орқасидан югурмоқчи эдим, ҳокимликнинг бошқа ходимлари ушлаб қолди”.\nБлогернинг айтишича, орадан қарийб бир соат ўтгандан сўнг Миллий гвардия ходими телефонини олиб келиб берган:\n“Телефонни очиб кўрсам аҳолидан мен ёзиб олган суҳбатлар ўчирилган. Ҳозир ўша видеоларни тиклашга ҳаракат қиляпман, лекин самараси йўқ. Менга алам қилаётгани бу ҳаракатни улар мақсадли равишда амалга оширгани, чунки мени ушлаб турган бошқа ходимлар матбуот котиби олиб қочиб кетишига телефонни имкон яратиб берди. Агар туман ҳокимининг буйруғи бўлмаса, котиб бу ишни қилишга журъат қилолмас эди. Кейин блогер ва оддий аҳолига ҳокимият биносига телефон олиб киргани қўйишмайди, мен ҳокимликнинг бир ходимидан илтимос қилиб олиб кирдирган эдим”.\nОзодликка юборилган видеода ҳокими қабулига келган шикоятчилардан бири воқеа ҳақида бундай деди:\n“Ҳокимнинг қабулига келиб айтган муаммоларимиз ҳал бўлмаяпти. Бу қабуллар шунчаки номига ўтказиляпти. Мана шу гапларимизни блогерга айтган эдик, у чиқарсин, президент ҳокимларининг қандай ишлаётганини кўриб қўйсин дегандик. Лекин матбуот котиби чиқиб блогернинг қўлидан зўрлик билан юлиб олиб кетди”.\nЯккабоғ туман ҳокимлиги ахборот хизмати раҳбари Шерзод Ҳасанов Озодлик билан суҳбатда блогернинг телефони тортиб олинганини тасдиқлади ва бунинг учун блогердан узр сўраганини айтди:\n“Бизларда ички йўриқнома бор. Эшикдан кирганда телефон олиб кириш мумкин эмас. Блогер нохолис нарсаларни чиқармасдан, тўғри, холис нарсаларни чиқарса бизнинг умуман қаршилигимиз йўқ. Мен Элмуродга ҳокимият биносига телефон олиб кириш мумкин эмас, деб айтдим. У киши сени ишинг нима деб қўполлашди ва шундай ҳодиса бўлди. Кейин Элмурод билан телефонда гаплашдим, узр ҳам сўрадим, ишдан сўнг учрашиб гаплашиб олишга келишдик”.\nМатбуот котиби блогер телефонидан видеоларни ўчириб юборганини инкор қилди:\n“Телефони коди бор экан. Очолмадим, ҳеч нарса ўчирганим йўқ!"\nЯккабоғ туман ҳокими Лутфиддин Абдуллаева Озодлик билан суҳбатда бу воқеадан хабари йўқлигини, уни ўрганиб бу ҳолат қонун доирасида ҳал қилинишини айтди:\n“Биз блогерларга ҳеч қачон бир нарсани суратга оламан ёки интервью оламан деган бўлса қаршилик қилмаганмиз. Ва менинг ОАВга тўсқинлик қиладиган характерим ҳам йўқ. Агар шунақа ҳолат юз берган бўлса мен тагига етаман ва қонунда белгиланган тартибда чора кўраман!”\nЎзбекистон президенти Шавкат Мирзиёев 16 июнь куни давлат органлари фаолиятининг очиқлигини таъминлашга оид фармон имзолаган эди.\n"Давлат органлари ва ташкилотларининг фаолияти очиқлигини таъминлаш, шунингдек, жамоатчилик назоратини самарали амалга оширишга доир қўшимча чора-тадбирлар тўғрисида"ги фармонда давлат органлари очиқлагини таъминлашнинг бир қатор чоралари белгилаб қўйилган.\nМирзиёев Тошкент вилоятига қилган сафари чоғида ҳам журналист ва блогерларни дастаклашини айтган эди:\n“Танқид қилинглар! “Нимага сен шуни қилмаяпсан? Нимага топшириқни қилмаяпсизлар” деб, фамилиясини, расмини олиб чиқиб бир кўрсатинглар – бутун эл билсин. Бу учта-тўртта қарордан ҳам кўпроқ таъсир қилади, сизларнинг кучларинг катта”.\nАммо, президентнинг фармони ва эркин ахборот олиш учун ҳуқуқий база яратилган бўлса-да, маҳаллий амалдорлар журналист ва блогерларнинг эркин маълумот олишига тўсиқ бўлаётгани фактлари кўп учрамоқда.\nЎзбекистонда президентлик сайлови йилида маҳаллий муаммоларни кўтариб чиқаётган нашрлар ва блогерларга нисбатан босим ва таҳдидлар кўпайгани айтилади.\nМаҳаллий ҳокимлар туманларидаги муаммоларнинг рсепубликага ошкор бўлиб кетмаслиги ва бунинг учун юқоридан гап эшитмаслиги учун блогерларни турли йўллар билан овозини ўчиришга ҳаракат қилаётгани ҳақида Озодлик аввал ҳам хабар берган.


Қийноққа солинган афғон келинчаги адолат изламоқда\nЭри ва унинг яқинлари томонидан мунтазам қийноққа солинган Саҳар Гул Кобул касалхонасида. 5 январ¸ 2012 йил\nБундан икки ҳафта аввал қутқариб олинганида 15 яшар келинчак Саҳар Гул ўлар аҳволда эди.\nБу ҳақда хабар топган Озодлик мухбири бахтсиз қизни шимолий Бағлон вилояти маркази Пули Қумри касалхонасига биринчи марта бориб кўрганида у майиб-мажруҳ ҳолда¸ қаттиқ оғриқ ичида эди.\nСаҳар Гул 28 декабр куни Пули Қумридаги касалхонага олиб келинди.\nАммо 6 январ куни Саҳар Гулни даволаëтган врачлар Озодлик мухбирига унинг аҳволи ўнгланаëтгани¸ келинчакни тиббий муолажа учун аввал режалангани каби Ҳиндистонга олиб боришга ҳожат йўқлигини билдирдилар.\nМажбуран эрга берилган Саҳар Гул ўз эри¸ қайнона ва қайнотаси¸ шунингдек ўз қайнилари томонидан ваҳшийларча қийноққа солинганини гапирмоқда.\nСаҳар Гул ҳозирда даволанаëтган Кобул касалхонасининг бош врачи Қамариддин Ҳафиз¸ қутқарилган пайтида ўлим тўшагида бўлган қизнинг тирик қолишига умид жуда оз бўлганига қарамай¸ унинг бугунга келиб тузала бошлаганини билдирди.\nАйни пайтда¸ афғонистонлик врач¸ Саҳар Гулнинг тан жароҳатлари тез тузалаëтганига қарамай¸ унинг ўзига нисбатан қўлланилган зўравонликлардан олган дил жароҳатини тузатиш¸ унинг руҳий саломатлигини тиклашга анча вақт лозимлигини қўшиб қўйди.\n“Бу қизга ниҳоятда кучли руҳий жароҳат етказилган. Буни тузатиш учун унга бехавотир бир жой ва мутлақ ором керак”¸ дейди Кобул касалхонаси бош врачи Қамариддин Ҳафиз.\nСаҳар Гулни кўриш учун касалхонага борган Озодлик мухбири¸ қизнинг бутун баданини қоплаган яра ва жароҳатлар бита бошлагани¸ хусусан у зарбалардан моматалоқ бўлиб¸ очилмай қолган чап кўзини оча бошлаганини билдирди.\nҲали батамом ўзига келмаганидан анча заиф ва хаста ҳолда бўлган Саҳар Гул Озодлик мухбири орқали Афғонистон ҳукуматидан ўз золимларини тутиб жазолашни сўради.\n15 яшар бахтсиз келинчак Кобул касалхонасида.\n-Уларни қамоққа солишсин. Бор-йўқ сўрайдиганим шу¸ дейди Саҳар Гул.\nОтаси ўлиб¸ онаси бошқа бировга эрга теккач¸ 15 яшар қиз бундан олти ой муқаддам ўзидан икки баравар катта бўлган эркакка 5000 доллар эвазига сотиб юборилган. Кейинги олти ой мобайнида егани калтак¸ ичгани азоб бўлганини айтади Саҳар Гул.\n15 яшар келинчакка кўра¸ эрининг оиласида неча одам бўлса¸ унинг бари ўзига ваҳшиëна муносабатда бўлган¸ баданини омбур билан қийноққа солишган¸ тирноқларини пинцет воситасида қўпориб олиб¸ сочини таги билан қўпориб ташлашган.\nБағлон вилояти расмийларига кўра¸ Гулни асосан зах ертўлада сақлаб келишган¸ унинг танасини иссиқ дазмол босиб куйдиришган¸ оëқ ва қўл бармоқларини синдиришган.\nСаҳар Гул ва айрим маҳаллий расмийларнинг айтишича¸ бундай қийноқлар келинчакни фоҳишаликка мажбурлаш мақсадида қўлланилган.\nСаҳар Гулнинг бу қўрқинчли тақдири Афғонистондаги хотин-қизлар вазияти ўта оғир ҳолда қолаëтгани ҳақида ҳам маҳаллий¸ ҳам халқаро жамоатчилик орасида мавжуд хавотирларни янада кучайтириб юборди.\nМамлакат президенти Ҳамид Карзай Саҳар Гул золимларини адолат олдида жазолашга ваъда берди.\nБағлон полицияси расмийси Фазал Раҳмоннинг 2 январ куни билдиришича¸ Саҳар Гулни қийноққа солганликда айбланаëтган қайнона ва қайин опа ҳибсга олинган¸ унинг қочиб кетган қайин акаси ва қайнотасига нисбатан қамоққа олиш ҳақида ордер берилиб¸ қидирув эълон қилинган.\nАфғон расмийлари шунингдек Саҳар Гулнинг Ҳелманд вилоятида ҳарбий хизматни ўтаëтган эрини қамоққа олишни сўраб¸ Мудофаа вазирлигига мурожаат қилган.